โรงเรียนเบญจมราชรังสฤษฎิ์

โรงเรียนเบญจมราชรังสฤษฎิ์ (อังกฤษ: Benchamaracharungsarit School) (อักษรย่อ : บ.ฉ. / BRR) เป็นโรงเรียนรัฐบาลสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 222 ถนนชุมพล ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา โรงเรียนเบญจมราชรังสฤษฎิ์เป็นโรงเรียนสหศึกษาระดับมัธยมศึกษา ซึ่งได้ก่อตั้งขึ้นในปี พ.ศ. 2435 เป็นโรงเรียนระดับมัธยมศึกษาขนาดใหญ่พิเศษ เดิมโรงเรียนนี้เคยเป็นโรงเรียนประจำมณฑลปราจีนบุรี และใช้ชื่อว่า โรงเรียนเบญจมราชูทิศ ประวัติโรงเรียน โรงเรียนเบญจมราชรังสฤษฎิ์ จังหวัดฉะเชิงเทรา เริ่มก่อตั้งครั้งแรกเมื่อ พ.ศ. 2435 ในรัชสมัยพระบาทสมเด็จพระจุลจอมเกล้าเจ้าอยู่หัว เส้นเวลาโดยสรุป ก่อตั้ง โรงเรียนสายชล ณ รังสี เมื่อวันที่ 20 มิถุนายน พุทธศักราช 2435 เปลี่ยนชื่อเป็น โรงเรียนอณัตยาคม เมื่อปีพุทธศักราช 2446 เปลี่ยนชื่อเป็น โรงเรียนปิตุลาธิราชรังสฤษฎิ์ เมื่อปีพุทธศักราช 2450 เปลี่ยนชื่อเป็น โรงเรียนเบญจมราชูทิศ เมื่อวันที่ 30 ธันวาคม พุทธศักราช 2456 แยกนักเรียนหญิง แล้วตั้งโรงเรียนใหม่โดยใช้ชื่อว่า โรงเรียนดัดดรุณี เมื่อวันที่ 22 กุมภาพันธ์ พุทธศักราช 2458 จนถึงปัจจุบัน แยกนักเรียนบางส่วน แล้วตั้งโรงเรียนใหม่โดยใช้ชื่อว่า โรงเรียนฉะเชิงเทรารังสฤษฎิ์ เมื่อปีพุทธศักราช 2463 ยุบ โรงเรียนฉะเชิงเทรารังสฤษฎิ์ และเปลี่ยนชื่อเป็น โรงเรียนเบญจมฉะเชิงเทรา เมื่อปีพุทธศักราช 2478 เปลี่ยนชื่อเป็น โรงเรียนประจำจังหวัดฉะเชิงเทรา “เบญจมราชรังสฤษฎิ์” เมื่อวันที่ 22 มิถุนายน พุทธศักราช 2482 ต่อมาได้มีประกาศกระทรวงศึกษาธิการ เรื่อง การเปลี่ยนชื่อโรงเรียนรัฐบาลเพื่อความเหมาะสม ลงวันที่ 1 มิถุนายน พุทธศักราช 2494 เปลี่ยนชื่อเป็น โรงเรียนประจำจังหวัดฉะเชิงเทรา “เบญจมราชรังสฤษฎิ์” จังหวัดฉะเชิงเทรา ตามหนังสือของกระทรวงศึกษาธิการ ที่ 16542/2494 ลงวันที่ 20 มิถุนายน พุทธศักราช 2494 ในสมัยนายเลียง ไชยกาล เป็นรัฐมนตรีว่าการกระทรวงศึกษาธิการ เปลี่ยนชื่อเป็น โรงเรียนเบญจมราชรังสฤษฎิ์ เมื่อปีพุทธศักราช 2501 สืบมาจนปัจจุบันนี้ พ.ศ. 2435–2449: วัดสายชล ณ รังษี (แหลมบน) พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้ตั้งโรงเรียนหลวงขึ้นในกรุงเทพฯ หลายแห่ง ให้ตั้งโรงเรียนสำหรับราษฎรเป็นแห่งแรกที่วัดมหรรณพาราม เมื่อ พ.ศ. 2427 และจัดตั้งโรงเรียนกระจายไปตามหัวเมืองต่าง ๆ ต่อมาประกาศตั้งกรมศึกษาธิการขึ้น เมื่อวันที่ 6 พฤษภาคม พ.ศ. 2430 เพื่อให้ดูแลจัดการการศึกษาโดยเฉพาะ และเมื่อมีโรงเรียนเพิ่มมากยิ่งขึ้น จึงฐานะกรมศึกษาธิการเป็นกระทรวงธรรมการ เมื่อวันที่ 1 เมษายน พ.ศ. 2435 และทรงมีพระราชปรารภว่ายังสามารถให้การศึกษาแก่ราษฎรได้อย่างทั่วถึง จึงโปรดเกล้าฯ ให้ประกาศตั้ง “โรงเรียนมูลสามัญศึกษา” ขึ้นเมื่อวันที่ 20 มิถุนายน พ.ศ. 2435 ครูผู้สอนในสมัยนั้น ได้แก่พระภิกษุที่อยู่ในวัดและจัดสอนตามหลักสูตรสามัญ แบ่งออกเป็น 2 ชั้น คือ โรงเรียนมูลสามัญชั้นต่ำ โรงเรียนมูลสามัญชั้นสูง โดยส่วนหนึ่งในประกาศระบุว่า “บรรดาโรงเรียนซึ่งตั้งในพระอารามแลวัดต่าง ๆ ประกาศนี้ ถ้าสอนตามแบบเรียนหลวงแล้ว ให้นับเป็นโรงเรียนหลวงทั้งสิ้น” จากประกาศฉบับนี้มีผลทำการตั้งโรงเรียนขึ้นตามวัดต่างๆ ทั่วราชอาณาจักร รวมทั้งจังหวัดฉะเชิงเทราด้วย จึงนับว่าการประกาศตั้งโรงเรียนมูลสามัญศึกษาเมื่อวันที่ 20 มิถุนายน 2435 หมายรวมถึงที่วัดสายชล ณ รังษี (แหลมบน) จึงได้รับการยกฐานะขึ้นเป็ฯโรงเรียนมูลสามัญศึกษาโรงเรียนหนึ่งของเมืองฉะเชิงเทรา โดยใช้ชื่อโรงเรียนตามชื่อวัด ใช้ศาลาการเปรียญของวัดเป็นสถานศึกษาเล่าเรียนเปิดสอนทั้งชั้นมูลและชั้นประถม โรงเรียนวัดสายชล ณ รังษี (แหลมบน) จึงเป็นโรงเรียนหลวงของเมืองฉะเชิงเทรา ซึ่งขณะนั้นเจ้าคณะจังหวัด คือ ครูญาณรังษีมุนีวงษ์ (พระครูมี) ดำรงตำแหน่งเป็นเจ้าอาวาส ต่อมามีประชาชนส่งบุตรหลานมาเรียนมากขึ้น จึงใช้โรงทึมที่หลวงอาณัติจีนประชาสร้างขึ้นเพื่อบำเพ็ญกุศลศพของพระวิสูตรจีนชาติแล้วถวายให้วัดเมื่อ พ.ศ. 2438 ต่อมา พระบาทสมเด็จพระจุลจอมเกล้าเจ้าอยู่หัว ได้ทรงปฏิรูปการปกครองพร้อมกันไปด้วย โดยจัดแบ่งหัวเมืองออกเป็นมณฑล (มณฑลเทศาภิบาล) และได้จัดตั้งมณฑลปราจีนขึ้นในปี พ.ศ. 2437 ต่อมามีพระราชปรารภว่า “เมืองฉะเชิงเทรามีราชการมากกว่าเมืองอื่นๆ ทั้งยังมีทางรถไฟ และเป็นเมืองท่ามกลางมณฑล สมควรย้ายที่ว่าการมณฑลมาตั้งที่เมืองฉะเชิงเทราจะเป็นการสะดวกแก่การปกครองและการบังคับบัญชา” จึงโปรดเกล้าฯ ให้ย้ายที่ว่าการมณฑลมาตั้งทีเมืองฉะเชิงเทราตั้งแต่วันที่ 8 มกราคม พ.ศ. 2445 จากนั้นทรงมีพระราชประสงค์ที่จะจัดการการศึกษาให้เป็นแบบแผนเดียวกันทั่วทั้งประเทศ จึงทรงมอบให้กระทรวงธรรมการดำเนินการให้เป็นไปตามพระราชประสงค์ โดยให้มีการศึกษาตาม “โครงการจัดการการศึกษาตามแบบอย่างอังกฤษ พ.ศ. 2441” กล่าวคือแบ่งการศึกษาเป็น 4 ระดับ ได้แก่ ชั้นมูล ชั้นประถม ชั้นมัธยม และอุดมศึกษา และจัดให้การศึกษาในโรงเรียนเพื่อให้เป็นแบบอย่างเฉพาะในเมืองที่เป็นที่ตั้งมณฑลขึ้นก่อน กระทรวงธรรมการจึงได้ส่ง ขุนวิธานดรุณกิจ ออกมาจัดการการศึกษาในมณฑลปราจีนบุรี ฉะเชิงเทราเป็นคนแรก โดยมีท่านเจ้าคุณทักษิณคณิศร แม่กองการศึกษาและแม่กองสอบไล่มาเป็นประธานร่วมด้วย เมื่อร่วมกันพิจารณากันว่าเห็นพ้องกันว่า “โรงเรียนวัดสายชล ณ รังษี (แหลมบน)” มีความเหมาะสมที่จะเป็นตัวอย่างมากกว่าโรงเรียนวัดอื่น ๆ ในละแวกเดียวกัน จึงแจ้งให้กระทรวงธรรมการทราบ และได้รับเลือกและยกฐานะขึ้นเป็นโรงเรียนรัฐบาลตัวอย่างประจำมณฑลปราจีน เมื่อปี พ.ศ. 2446 แบ่งนักเรียนตามประเภทความรู้ได้ 2 ระดับ คือชั้นมูลและชั้นประถม จากนั้นกระทรวงธรรมการส่งครูมาให้ 2 คน คือ ครูมั่ง พระปัญญา และครูต่ำ (ไม่ทราบนามสกุล) จึงได้แยกนักเรียนชั้นประถมลงมาที่โรงทึม และตั้งชื่อใหม่เป็น “โรงเรียนอณัตยาคม” โดยชื่อสกุลของพระวิสูตรจีนชาติ เพื่อเป็นอนุสรณ์แก่เจ้าสกุลสืบนับว่า โรงเรียนวัดสายชล ณ รังษี (แหลมบน) เป็นโรงเรียนที่เป็นรากฐานอันสำคัญในด้านการศึกษาของเมืองฉะเชิงเทรา หลังจากเปิดทำการสอนได้ 2 ปี โรงเรียนอาณัตยาคม กลายเป็นสนามสอบไล่ตามคำสั่งของท่านเจ้าคุณทักษิณคณิศร เจ้าอาวาสวัดบางยี่เรือใต้ คลองบางกอกใหญ่ ธนบุรี ซึ่งเป็นเจ้าคณะมณฑลปราจีนบุรีด้วย ได้มีคำสั่งให้ครูโรงเรียนต่างในจังหวัดฉะเชิงเทรา มาสมทบสอบไล่ที่โรงเรียนอาณัตยาคม และท่านเจ้าคุณทักษิณคณิศรได้พาข้าหลวงและพนักงานสอบไล่มาทำการสอบเมื่อเดือนพฤษภาคมพ.ศ. 2488 โดยมีหลวงบำนาญวรญาณเป็นหัวหน้าคณะสอบ โรงเรียนที่มาสอบไล่ ประกอบไปด้วย โรงเรียนเทพพิทยาคม วัดเทพนิมิตร โรงเรียนอุคมพิทยา วัดสมาน โรงเรียนดรุณพิทยาคาร วัดแหลมล่าง โรงเรียนอณัตยาคม วัดสายชล ณ รังษี แม้จะเปิดทำการสอน แต่อยู่ได้ไม่นานนักก็จำเป็นต้องย้ายด้วยอุปสรรคทางด้านการคมนาคม พ.ศ. 2450–2480: เบญจมราชูทิศ ในปี พ.ศ. 2449 ได้มีการสร้างทางรถไฟจากกรุงเทพมาถึงจังหวัดฉะเชิงเทรา ทำให้มีการวางผังเมืองใหม่ให้สอดรับกับการพัฒนาที่จะตามมา ทำให้กระทรวงธรรมการได้มีคำสั่งย้ายโรงเรียนประจำมณฑลปราจีน มาตั้งที่วัดปิตุลาธิราชรังสฤษฎิ์ (วัดเมือง) ในปี พ.ศ. 2450 โดยใช้ศาลาการเปรียญเป็นสถานที่เรียน รวมถึงย้ายครูที่กระทรวงได้ส่งมาประจำก่อนหน้านี้มาประจำที่วัดปิตุลาธิราชรังสฤษฎิ์ด้วย ซึ่งนักเรียนบางส่วนได้ย้ายตามมาเรียนยังที่ตั้งแห่งใหม่ แต่บางส่วนยังคงเรียนอยู่ที่ตั้งเดิม จนมีนักเรียนมากขึ้น หลวงพ่อแก้วหรือพระอธิการแก้วซึ่งดำรงตำแหน่งเจ้าอาวาสขณะนั้นได้ให้ใช้เงินของท่านสร้างเรือนไม้ทรงปั้นหยา 2 ชั้น เพื่อเป็นที่สำหรับเรียนเพิ่มเติม ชั้นบนเป็นของนักเรียนมัธยม ชั้นล่างเป็นของนักเรียนประถม 2 และ 3 ส่วนศาลาการเปรียญเป็นที่เรียนของชั้นมูลและชั้นประถม 1 โรงเรียนได้รับการตั้งชื่อตามวัดคือโรงเรียนปิตุลาธิราชรังสฤษฎิ์ มีครูใหญ่คนแรกที่กระทรวงธรรมการส่งมาชื่อว่าแปลก ต่อมา พระเจ้าบรมวงศ์เธอ กรมขุนมรุพงษ์ศิริพัฒน์ ดำรงตำแหน่งสมุหเทศาภิบาลมณฑล มีความคิดที่จะหาพื้นที่สำหรับจัดตั้งโรงเรียนที่กว้างขวางและมั่นคงให้เหมาะกับการเรียนการสอนของประชาชน จึงได้มอบหมายให้ขุนวิธานดรุณกิจ เป็นผู้หาเงินสร้างโรงเรียนใหม่ ด้วยการรับบริจาคและเรี่ยไรจากข้าราชการ พ่อค้าและประชาชน จนกระทั่งเดือนมิถุนายน พ.ศ. 2453 รวบรวมเงินได้ 1,433.66 บาท ก็ยังไม่พอต่อการก่อสร้าง พอดีกับขุนวิธานดรุณกิจ ได้ย้ายไปรับราชการที่อื่น จึงได้มอบหมายให้ขุนบรรหารวรอรรถ มาดำรงตำแหน่งแทน จนถึงเดือนธันวาคม พ.ศ. 2455 รวบรวมเงินได้เพิ่มอีก 2,205.43 บาท รวมกับเงินก้อนแรกเป็นจำนวน 3,639.09 บาท ก็ยังไม่พอเพียงแก่การสร้างอาคารเรียน กรมขุนมรุพงษ์ศิริพัฒน์ สมุหเทศาภิบาลมณฑลในขณะนั้นจึงได้โปรดอนุญาตประทานเงินที่เหลือจากการทำสังเค็ด (ของที่ถวายแก่พระสงฆ์เมื่อเวลาปลงศพ) เพื่ออุทิศพระราชกุศลถวายพระบาทสมเด็จพระปิยมหาราช เป็นเงิน 2,930.32 บาท กับเงินของพระอธิการแก้ว เจ้าอาวาสวัดปิตุลาธิราชรังสฤษฎิ์ (เวลามรณภาพแล้ว) ซึ่งเป็นเงินสงฆ์อีก 2,888.82 บาท และได้ประทานกระแสรับสั่งว่ายินดีจะสละทรัพย์ส่วนพระองค์เข้าร่วมสมทบกับเงินที่เหลืออยู่เพื่อให้การก่อสร้างสำเร็จ ธรรมการมณฑล (ขุนบรรหารวรอรรถ) จึงได้เริ่มประกวดราคาการก่อสร้างในวงเงิน 9,458.23 บาท ซึ่งมีผู้เสนอราคา 9,000 บาท จึงได้เซ็นสัญญาและเริ่มก่อสร้างโรงเรียนแห่งใหม่ขึ้นในเดือนกุมภาพันธ์ พ.ศ. 2455 ในพื้นที่ที่ได้จัดหาไว้ (ปัจจุบันคือพื้นที่ของสระว่ายน้ำของโรงเรียน) โดยก่อสร้างเป็นเรือนไม้ชั้นเดียวใต้ถุนเตี้ย ระหว่างก่อสร้างเกิดพายุหนักทำให้โครงสร้างถล่มลงมาทั้งหลัง การก่อสร้างจึงล่าช้า และแล้วเสร็จในเดือนธันวาคม พ.ศ. 2456 เสด็จในกรม (กรมขุนมรุพงษ์ฯ) จึงได้แจ้งไปทางกระทรวงธรรมการเพื่อนำความกราบขึ้นบังคมทูลพระราชกรุณาขอพระราชทานนามโรงเรียนหลังนี้ และในวันที่ 30 ธันวาคม พ.ศ. 2456 กระทรวงธรรมการแจ้งกลับมาว่า ได้นำความกราบขึ้งบังคมทูลแล้ว พระองค์ทรงกรุณาโปรดเกล้าฯ พระราชทานนามโรงเรียนว่า “เบญจมราชูทิศ” ต่อมา ขุนบรรหารวรอรรถ ซึ่งเป็นหนึ่งในผู้ผลักดันให้เกิดโรงเรียน เบญจมราชูทิศ ขึ้นมาต้องย้ายไปรับราชการตำแหน่งข้าหลวงตรวจการศึกษาภาคตะวันออกในช่วงต้นปี พ.ศ. 2460 ธรรมการจังหวัด คือ หลวงอำนวยศิลปศาสตร์ จึงได้ขึ้นมารับตำแหน่งธรรมการมณฑล ซึ่งท่านเป็นผู้สนใจงานในด้านการศึกษาเช่นกัน จึงได้พัฒนาการศึกษาในจังหวัดฉะเชิงเทราจนเจริญขึ้นตามลำดับ เป็นเหตุให้โรงเรียนเบญจมราชูทิศที่มีอยู่เดิมไม่เพียงพอ ถึงแม้จะมีโรงเรียนปิตุลาธิราชรังสฤษฎิ์อยู่เดิมแล้วเช่นกัน ธรรมการมณฑลจึงมีความคิดที่จะสร้างโรงเรียนเพิ่มขึ้นอีกแห่งเพื่อไม่ให้นักเรียนเกิดอุปสรรค์จากการเรียนเนื่องจากพื้นที่ไม่เพียงพอ จึงนำความขึ้นทูล หม่อมเจ้าธำรงสิริ ศรีธวัช (สมุหเทศาภิบาล) และได้รับความเห็นชอบ และประมูลการรับเหมาก่อสร้างโรงเรียนแห่งใหม่ได้ในราคา 20,000 บาท ดำเนินการก่อสร้างในด้านตะวันออกของโรงเรียนเบญจมราชูทิศ เมื่อเดือนมกราคม พ.ศ. 2462 (บริเวณสนามฟุตบอลของโรงเรียนในปัจจุบัน) และเปิดอาคารเรียนในเดือนตุลาคม พ.ศ. 2463 เป็นอาคารเป็นเรือนไม้ชั้นเดียวมีมุขกลางใต้ถุนสูงโปร่ง มีบันไดขึ้นลงสองข้างมุข หม่อมเจ้าธำรงสิริ ศรีธวัช จึงแจ้งไปยังกระทรวงธรรมการเพื่อนำความกราบขึ้นบังคมทูลขอพระทานนามโรงเรียน ได้รับพระมหากรุณาธิคุณโปรดเกล้าฯ พระราชทานนามว่า “ฉะเชิงเทรารังสฤษฎิ์” และได้ฉลองการเปิดโรงเรียนใหม่ โดยพระเจ้าบรมวงศ์เธอ กรมพระนครสวรรค์วรพินิต เสด็จมาชักแพรเปิดป้าย ในปี พ.ศ. 2478 หลวงอาจวิชาสรร ดำรงตำแหน่งครูใหญ่ และข้าหลวงตรวจการศึกษาธิการ ได้ปรึกษากับนายสุบิน พิมพยะจันทร์ ธรรมการจังหวัด ว่าโรงเรียนทั้งสอง คือ โรงเรียนเบญจมราชูทิศและโรงเรียนฉะเชิงเทรารังสฤษฎิ์ ก่อตั้งมานานพอสมควร ตัวอาคารมีการชำรุดทรุดโทรม ประกอบกับนักเรียนที่มากขึ้นทั้งสองโรงเรียน สมควรจที่จะยุบรวมโรงเรียนทั้งสองและสร้างใหม่ในที่ดินของทรัพย์สินส่วนพระมหากษัตริย์ และรวมชื่อโรงเรียนทั้งสองหลังเป็นตั้งใหม่เป็น “เบญจมฉะเชิงเทรา” โดยใช้ชื่อเก่าจากโรงเรียนทั้งสองมารวมกัน พ.ศ. 2480–ปัจจุบัน: เบญจมราชรังสฤษฎิ์ ในวันที่ 22 ตุลาคม พ.ศ. 2479 หลวงอาจวิชาสรร ได้ย้ายไปดำรงตำแหน่งเลขานุการกรมการศาสนา จึงได้มีการแต่งตั้งนายศิริพล (ย้อย) วรสินธุ์ มาดำรงตำแหน่งครูใหญ่แทน จึงได้สานงานต่อกับที่ได้ปรึกษากับนายสุบิน พิมพยะจันทร์ ธรรมการจังหวัด ได้รื้อโรงเรียนทั้งสองหลังลงมาเมื่อ พ.ศ. 2480 เพื่อนำวัสดุต่าง ๆ ไปก่อสร้างร่วมกับตัวโรงเรียนหลังใหม่ ระหว่างนั้นที่ตัวโรงเรียนไม่มีอาคารเรียน โรงเรียนประกอบไปด้วยครูจำนวน 13 คน นักเรียนจำนวน 310 คน โรงเรียนได้รับความเมตตาจาก ร้อยเอกหลวงกำจัดไพริน ผู้บังคับกองพันทหารช่างที่ 2 (ค่ายศรีโสธร) ให้ใช้เรือนนอนทหารจำนวน 1 หลัง เป็นสถานที่สำหรับการเรียนการสอนตลอดปีการศึกษา พ.ศ. 2481 โดยตัวอาคารเริ่มเป็นรูปเป็นร่าง และสามารถย้ายกลับมาเรียนในอาคารเรียนหลังใหม่ได้ในช่วงเดือนกรกฎาคม – สิงหาคม พ.ศ. 2481 จากนั้นนายสุบิน พิมพยะจันทร์ ธรรมการจังหวัดได้ทำสัญญากับนายสุวรรณ แสงส่งเมื่อวันที่ 10 ตุลาคม พ.ศ. 2481 เพื่อกั้นฝาผนังอาคารชั้นล่างด้วยเงินการจรอีก 1,895.00 บาท รวมถึงทาสีอาคารทั้งอาคาร โดยว่าจ้างนายเค็งคุน แซ่อุ๊ย ด้วยเงินการจรอีก 2,650.00 บาท จนกระทั่งตัวอาคารนั้นเสร็จสมบูรณ์ โรงเรียนประกอบไปด้วยอาคารเรียนที่มี 2 ชั้น จำนวน 20 ห้อง มีห้องประชุมอยู่กลางอาคาร โดยในวันที่ 22 มิถุนายน พ.ศ. 2482 หลวงสินธุสงครามชัย (สินธุ์ กมลนาวิน) รัฐมนตรีว่าการกระทรวงธรรมการได้มาเป็นประธานพิธีชักแพรเปิดป้ายนามโรงเรียน โดยใช้ชื่อเต็มว่า โรงเรียนประจำจังหวัดฉะเชิงเทรา “เบญจมราชรังสฤษฎิ์” จากนั้นในวันที่ 20 มิถุนายน พ.ศ. 2494 ได้เปลี่ยนชื่อเป็น โรงเรียนประจำจังหวัดฉะเชิงเทรา “เบญจมราชรังสฤษฎิ์” จังหวัดฉะเชิงเทรา ในปี พ.ศ. 2496 โรงเรียนเป็นส่วนหนึ่งในเครือข่ายปรับปรุงขององค์การส่งเสริมการศึกษาจังหวัดฉะเชิงเทรา ประกอบไปด้วยวิชาเลือกสำหรับแยกเรียน 4 แผนก ประกอบไปด้วย แผนกวิสามัญ (แผนกหนังสือ) แผนกช่าง แผนกพาณิชย์ และแผนกเกษตร โดยมีผู้เชี่ยวชาญจากต่างประเทศซึ่งประจำองค์การสหประชาชาติ ชื่อว่า ดร.ออสเซี่ยน ฟล้อค (Dr. Ossian Flock) คอยให้คำแนะนำและให้คำปรึกษาตลอดระยะเวลาการดำเนินโครงการดังกล่าว โดยมีชื่อเรียกในยุคนั้นว่า โรงเรียนมัธยมวิสามัญแบบประสม (Comprehensive High School) เป็นโรงเรียนแรกของประเทศไทยที่ได้รับการปรับปรุงทางด้านการศึกษา จากนั้นในปี พ.ศ. 2501 ได้เปิดให้มีการเรียนการสอนในระดับเตรียมอุดมศึกษา แผนกวิทยาศาสตร์ในรูปแบบสหศึกษา กระทรวงศึกษาธิการจึงได้เปลี่ยนชื่อโรงเรียนจากเดิม เป็น "โรงเรียนเบญจมราชรังสฤษฎิ์" และใช้งานมาจนถึงปัจจุบัน ในปี พ.ศ. 2511 โรงเรียนเบญจมราชรังสฤษฎิ์ได้เข้าร่วมโครงการโรงเรียนมัธยมแบบประสม (ค.ม.ส.) รุ่นที่ 2 เป็นโรงเรียนที่ 7 ของโครงการที่ใช้หลักสูตร ค.ม.ศ. ในระดับ มศ.ต้น และในปี พ.ศ. 2515 เริ่มใช้งานหลักสูตร ค.ม.ส. ในระดับ มศ.ปลาย แผนกทั่วไป รวมถึงเริ่มต้นรับนักเรียนในรูปแบบสหศึกษาตั้งแต่ระดับชั้น มศ.1 เป็นต้นมา ต่อมาในปี พ.ศ. 2518 โรงเรียนเบญจมราชรังสฤษฎิ์ได้เริ่มใช้งาน หลักสูตรมัธยมศึกษาตอลปลาย พ.ศ. 2518 ในชั้น ม.ศ.4 ปี พ.ศ. 2521 เริ่มใช้งาน หลักสูตรมัธยมศึกษาตอนต้น พ.ศ. 2521 ปี พ.ศ. 2524 เริ่มใช้หลักสูตรมัธยมศึกษาตอนปลาย พ.ศ. 2524 ในชั้น ม.4 และปรับเปลี่ยนหลักสูตรตามที่กระทรวงศึกษาธิการได้ใช้งานจนถึงปัจจุบัน สัญลักษณ์ประจำโรงเรียน ตราสัญลักษณ์ ตราสัญลักษณ์ประจำโรงเรียนเบญจมราชรังสฤษฎิ์ ประกอบไปด้วย ตราพระเกี้ยวเปล่งรัศมีด้านบน ด้านล่างเป็นวงกลมภายในมีอักษรย่อ บ.ฉ. 5 ด้านล่างมีแพรแถบข้อความชื่อโรงเรียน มีความหมายดังนี้ ตระพระเกี้ยวเปล่งรัศมี เป็นตราประจำพระองค์ของพระบาทสมเด็จพระจุลจอมเกล้าเจ้าอยู่หัว ผู้ก่อตั้งและพระราชทานนามโรงเรียน หมาลเลข 5 หมายถึงเลขประจำรัชกาลของพระบาทสมเด็จพระจุลจอมเกล้าเจ้าอยู่หัว อักษรย่อ บ.ฉ. ย่อมาจาก เบญจมราชูทิศ ฉะเชิงเทรารังสฤษฎิ์ ซึ่งเป็นชื่อพระราชทานของโรงเรียนก่อนจะยุบรวมกัน แพรแถบด้านล่าง มีข้อความว่า โรงเรียนเบญจมราชรังสฤษฎิ์ อักษรย่อ แต่เดิมโรงเรียนเบญจมราชรังสฤษฎิ์ ใช้อักษรย่อว่า ฉ.ช.1 เนื่องจากเป็นโรงเรียนประจำจังหวัด ตามในประกาศของกระทรวงศึกษาธิการเกี่ยวกับเครื่องแบบนักเรียนเมื่อปี พ.ศ. 2486 ก่อนจะปรับมาใช้ บ.ฉ. ซึ่งย่อมาจากเบญจมราชรังสฤษฎิ์ ฉะเชิงเทรา และใช้มาจนถึงปัจจุบัน ดอกไม้ประจำโรงเรียน โรงเรียนเบญจมราชรังสฤษฎิ์ ได้มีการกำหนดดอกไม้ประจำโรงเรียนขึ้นจากคราวการประชุมหารือร่วมกันกับสมาคมศิษย์เก่า (โดยการนำเสนอจากครูสมเกียรติ เหล่าวิทยากุล และนายศรายุธ อ่อนหวาน) ในปี พ.ศ. 2566 โดยกำหนดให้ดอกแก้วเจ้าจอม เป็นดอกไม้ประจำโรงเรียน เนื่องจากมีชื่อที่เป็นมงคล คือคำว่าเจ้าจอม สื่อความหมายในการรำลึกถึงรัชกาลที่ 5 และมีความหมายว่าไม้แห่งชีวิต จากการสร้างชีวิตด้วยการให้การศึกษากับศิษย์เก่าและศิษย์ปัจจุบันมาโดยตลอด ซึ่งมีการทำพิธีปลูกต้นแก้วเจ้าจอมในวันสถาปนาโรงเรียนครบรอบ 131 ปี เมื่อวันที่ 20 มิถุนายน พ.ศ. 2566 เครื่องแบบนักเรียน โรงเรียนเบญจมราชรังสฤษฎิ์ ประกอบไปด้วยเครื่องแบบหลัก 2 รูปแบบด้วยกันคือ ชุดนักเรียน และชุดพลศึกษา โดยแบ่งเป็น 2 ระดับชั้น คือ ระดับชั้นมัธยมศึกษาตอนต้น และมัธยมศึกษาตอนปลาย มัธยมศึกษาตอนต้น ชุดนักเรียน ปัก ชื่อ – นามสกุล ที่หน้าอกด้านซ้ายด้วยไหมสีน้ำเงิน เหนือชื่อ - นามสกุลปักจุดบอกระดับชั้น 1 - 3 บ่งบอกถึง ม.1 - 3 ตามลำดับ หน้าอกด้านขวาปักอักษรย่อ บ.ฉ. ด้านบน และปักรหัสประจำตัวนักเรียนด้านล่างด้วยไหมสีน้ำเงินเช่นกัน โดยนักเรียนชายใช้เสื้อเชิ้ตคอตั้งแขนสั้นสีขาว กางเกงสีกากีแบบนักเรียนขาสั้น นักเรียนหญิงใช้เสื้อแขนสั้นสีขาวคอปกกะลาสีแบบนักเรียน กระโปรงมีจีบสีกากี ชุดพลศึกษา เป็นชุดวอร์มเฉพาะของโรงเรียน ประกอบด้วยเสื้อสีเหลือง ปัก ชื่อ - นามสกุล ที่หน้าอกด้านซ้ายด้วยไหมสีน้ำเงิน เหนือชื่อ - นามสกุล ปักจุดบอกระดับชั้น 1 - 3 บ่งบอกถึง ม.1 - 3 ตามลำดับ และกางเกงวอร์มขายาวสีน้ำเงิน ทั้งนักเรียนชายและนักเรียนหญิง มัธยมศึกษาตอนปลาย ชุดนักเรียน ปัก ชื่อ – นามสกุล ที่หน้าอกด้านซ้ายด้วยไหมสีน้ำเงิน ปกเสื้อด้านซ้ายปักจุดบอกระดับชั้น 1 - 3 บ่งบอกถึง ม.4 - 6 ตามลำดับ หน้าอกด้านขวาปักตราพระเกี้ยวสัญลักษณ์โรงเรียนด้านบน ด้านล่างปักอักษรย่อ บ.ฉ. ด้วยไหมสีน้ำเงินเช่นกัน โดยนักเรียนชายใช้เสื้อเชิ้ตคอตั้งแขนสั้นสีขาว กางเกงสีกากีแบบนักเรียนขาสั้น นักเรียนหญิงใช้เสื้อสีขาวคอปกแบบนักเรียน กระโปรงมีจีบสีกากี และเก็บชายเสื้อไว้ในกระโปรง ชุดพลศึกษา เป็นชุดวอร์มเฉพาะของโรงเรียน ประกอบด้วยเสื้อสีน้ำเงน ปัก ชื่อ - นามสกุล ที่หน้าอกด้านซ้ายด้วยไหมสีเหลือง เหนือชื่อ - นามสกุล ปักจุดบอกระดับชั้น 1 - 3 บ่งบอกถึง ม.4 - 6 ตามลำดับ และกางเกงวอร์มขายาวสีน้ำเงิน ทั้งนักเรียนชายและนักเรียนหญิง สำหรับนักเรียนที่ทำหน้าที่เป็นคณะกรรมการนักเรียน จะประดับเข็มสัญลักษณ์ประจำโรงเรียน หลักสูตรที่เปิดสอน ระดับชั้นมัธยมศึกษาตอนต้น ห้องเรียนพิเศษ ห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (Enrichment Program of Science Mathematics Technology and Environment ; SMTE) ระดับชั้นละ 1 ห้อง (30 คน) ห้องเรียนพิเศษส่งเสริมความเป็นเลิศทางด้านวิทยาศาสตร์ คณิตศาสตร์ และเทคโนโลยี (Advanced Program of Science Mathematics and Technology ; APSMT) ระดับชั้นละ 2 ห้อง (72 คน) ห้องเรียนพิเศษภาษาอังกฤษแบบเข้มข้น (Intensive English Program ; IEP) ระดับชั้นละ 1 ห้อง (36 คน) ห้องเรียนพิเศษภาษาจีนแบบเข้มข้น (Intensive Chinese Program ; ICP) ระดับชั้นละ 1 ห้อง (30 คน) ห้องเรียนปกติ แผนการเรียนวิทย์ – คณิต (ห้องเรียนเตรียมทหาร) ระดับชั้นละ 1 ห้อง (40 คน) แผนการเรียนวิทย์ – คณิต (ห้องเรียนเตรียมวิศวะ – สถาปัตย์) ระดับชั้นละ 1 ห้อง (40 คน) แผนการเรียนวิทย์ – คณิต (ห้องเรียนเตรียมแพทย์ – พยาบาล) ระดับชั้นละ 1 ห้อง (40 คน) แผนการเรียนวิทย์ – คณิต (ห้องเรียนพลังสิบ) ระดับชั้นละ 1 ห้อง (40 คน) แผนการเรียนวิทย์ – คณิต (ห้องเรียนทั่วไป) ระดับชั้นละ 3 ห้อง (120 คน) แผนการเรียนทั่วไป (ห้องเรียนทักษะกีฬา และห้องเรียนทักษะการงานอาชีพ) ศูนย์บางเตย ระดับชั้นละ 1 ห้อง (40 คน) ระดับชั้นมัธยมศึกษาตอนปลาย ห้องเรียนพิเศษ ห้องเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (Enrichment Program of Science Mathematics Technology and Environment ; SMTE) ระดับชั้นละ 1 ห้อง (30 คน) ห้องเรียนพิเศษส่งเสริมความเป็นเลิศทางด้านวิทยาศาสตร์ คณิตศาสตร์ และเทคโนโลยี (Advanced Program of Science Mathematics and Technology ; APSMT) ระดับชั้นละ 1 ห้อง (30 คน) ห้องเรียนพิเศษด้านภาษาอังกฤษแบบเข้มข้น (Intensive English Program ; IEP) ระดับชั้นละ 1 ห้อง (36 คน) ห้องเรียนปกติ แผนการเรียนวิทย์ – คณิต (ห้องเรียนเตรียมทหาร) ระดับชั้นละ 1 ห้อง (40 คน) แผนการเรียนวิทย์ – คณิต (ห้องเรียนวิศวกรรมศาสตร์และปัญญาประดิษฐ์) ระดับชั้นละ 1 ห้อง (40 คน) แผนการเรียนวิทย์ – คณิต (ห้องเรียนเตรียมแพทย์ – พยาบาล) ระดับชั้นละ 1 ห้อง (40 คน) แผนการเรียนวิทย์ – คณิต (ห้องเรียนดิจิทัล – หุ่นยนต์) ระดับชั้นละ 1 ห้อง (40 คน) แผนการเรียนวิทย์ – คณิต (ห้องเรียนโลจิสติกส์) ระดับชั้นละ 1 ห้อง (40 คน) แผนการเรียนวิทย์ – คณิต (ห้องเรียนพลังสิบ) ระดับชั้นละ 1 ห้อง (40 คน) แผนการเรียนวิทย์ – คณิต (ห้องเรียนทั่วไป) ระดับชั้นละ 5 ห้อง (200 คน) แผนการเรียนศิลป์ – คำนวณ (ภาษา – คณิต) ระดับชั้นละ 1 ห้อง (40 คน) แผนการเรียนศิลป์ – ภาษาอังกฤษ/จีน (เตรียมทักษะภาษาสู่สากล) ระดับชั้นละ 1 ห้อง (40 คน) แผนการเรียนศิลป์ – ดนตรี ระดับชั้นละ 1 ห้อง (40 คน) ชีวิตในโรงเรียน โรงเรียนเบญจมราชรังสฤษฎิ์ ประกอบด้วยการเรียนการสอนระดับมัธยมศึกษาตอนต้น (ม.1 - ม.3) และมัธยมศึกษาตอนปลาย (ม.4 - ม.6) โดยแบ่งเป็นห้องเรียนพิเศษ และห้องเรียนปกติทั้งสองระดับชั้น ในการมาเรียนในแต่ละวัน จะใช้ระบบเช็คการมาเข้าเรียนด้วยการสแกนลายนิ้วมือ และมีการเปิดเพลง เบญจมราชรังสฤษฎิ์ (เพลงกฤษณ์กังวาน) ระยะเวลาประมาณ 5 นาที พร้อมเสียงบอกระยะเวลาที่เหลือก่อนจะจบเพลง เพื่อเป็นสัญญาณในการเตรียมรวมแถวเพื่อทำกิจกรรมหน้าเสาธง เริ่มใช้งานมาตั้งแต่ประมาณปี พ.ศ. 2537 เป็นต้นมา ปัจจุบันระเบียบเกี่ยวกับทรงผม โรงเรียนอนุญาตให้นักเรียนสามารถไว้ผมยาวได้ตามความเหมาะสม โดยนักเรียนหญิงที่ไว้ผมยาวจะต้องใช้โบว์ในการผูกรวบผม ด้านวิชาการ โรงเรียนเบญจมราชรังสฤษฎิ์มีนักเรียนได้รับรางวัลจากการแข่งขันทางวิชาการ จากโอลิมปิกวิชาการ ทั้งในระดับประเทศ และในระดับนานาชาติ ทั้งเหรียญทองเหรียญเงิน และเหรียญทองแดง นอกจากนี้โรงเรียนยังได้รับคัดเลือกให้เป็นศูนย์ สอวน. วิชาดาราศาสตร์ ซึ่งเป็น 1 ใน 12 แห่งทั่วประเทศ และศูนย์โรงเรียนขยายผล สอวน. กลุ่ม 7 ภาคตะวันออก ศูนย์ สอวน. มหาวิทยาลัยบูรพา ในวิชาฟิสิกส์ ร่วมกับโรงเรียนวิทยาศาสตร์จุฬาภรณราชวิทยาลัย ชลบุรี กิจกรรมภายในโรงเรียน ชมรมและกิจกรรมชุมนุม ลูกเสือกองเกียรติยศ โรงเรียนเบญจมราชรังสฤษฎิ์ หรือที่รู้จักกันในชื่อ ลูกเสือกองร้อยพิเศษเบญจมราชรังสฤษฎิ์ มีคำขวัญว่า "เกียรติ วินัย หน้าที่ สามัคคี กล้าหาญ มั่นคง ตรงต่อเวลา" เป็นกิจกรรมเพื่อพัฒนาตนเองให้มีความพร้อมในการเป็นผู้นำในการปฏิบัติงานด้านลูกเสือ มีอักษรย่อว่า BSOB ซึ่งย่อมาจาก Boy Scout Of Benchama โดยผู้เข้ารับการฝึกจะได้รับการฝึกทักษะในด้านต่าง ๆ ตามหลักสูตรทางลูกเสือซึ่งจะได้รับเครื่องหมายวิชาพิเศษ โดยจะมีเครื่องหมายแสดงคุณวุฒิทางลูกเสือแสดงถึงความสามารถตามลำดับ อีกทั้งยังมีหน้าที่ปฏิบัติงานจิตอาสาต่าง ๆ ของโรงเรียน และเป็นวิทยากรในการฝึกอบรมลูกเสือ โดยลูกเสือกองร้อยพิเศษเบญจมราชรังสฤษฎิ์ ได้แข่งขันชนะการประกวดระเบียบแถวลูกเสือ เนตรนารี ระดับจังหวัด ได้รับคัดเลือกไปร่วมแข่งขันระดับประเทศ ในการเดินสวนสนามในพิธีทบทวนคำปฏิญาณและสวนสนามของลูกเสือ เนื่องในวันคล้ายวันสถาปนาคณะลูกเสือแห่งชาติทุกปี ด้านดนตรี วงดนตรีโรงเรียนเบญจมราชรังสฤษฎิ์ ฉะเชิงเทรา (BRR Band) มีความโด่ดเด่นในการแสดงศักยภาพทางด้านดนตรีของนักเรียน โดยได้ร่วมแสดงในกิจกรรมทั้งระดับจังหวัด ในงานนมัสการหลวงพ่อโสธร และงานประจำปี จังหวัดฉะเชิงเทราทุก ๆ ปี และได้ร่วมการแข่งขันทั้งในระดับประเทศ และระดับนานาชาติจนได้รับรางวัล อาทิ ชนะเลิศ DRUM BATTLE ในการแข่งขัน 2019 Marching In Okayama ชนะเลิศการแข่งขัน DRUM BATTLE การประกวดวงโยธวาทิตนักเรียน ประจำปี 2563 ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ด้านกีฬา ทีมกีฬาชักกะเย่อเบญจมราชรังสฤษฎิ์ (ชมรม TUG OF WAR จังหวัดฉะเชิงเทรา) เป็นทีมชักกะเย่อระดับทีมชาติไทย ผ่านการแข่งขันรายการต่าง ๆ ในประเทศไทย และได้รับการคัดเลือกให้ไปแข่งขันระดับนานาชาติในรายการต่าง ๆ เช่น การแข่งขัน Tug of War World Indoor Championships, Netherlands 2016 ได้รับรางวัลอันดับ 4 ของทวีปเอเชีย และอันดับ 3 ของโลก รุ่น Senior U23 ทีมชายและหญิงในการแข่งขัน 2018 TWIF WORLD Indoor Championship XUZHOU CHINA ณ ประเทศจีน สถานที่ภายในโรงเรียน โรงเรียนเบญจมราชรังสฤษฎิ์ มีเนื้อที่ทั้งหมด 33 ไร่ 3 งาน 93 ตารางวา ประกอบด้วยกลุ่มอาคารเรียน ลานกิจกรรม สนามกีฬา และสวนหย่อมสำหรับพักผ่อนหย่อนใจ มีอาณาเขตติดต่อกับถนนชุมพล ถนนมหาจักรพรรดิ์ และถนนนรกิจ สถานที่สำคัญ พระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว ประดิษฐานอยู่บริเวณด้านหน้าอาคารเฉลิมพระเกียรติสมเด็จพระนางเจ้าพระบรมราชินีนาถ ฝั่งตะวันออก สร้างขึ้นในวันที่ 29 กุมภาพันธ์ พ.ศ. 2538 และประกอบพิธีเปิดโดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อวันที่ 27 เมษายน พ.ศ. 2547 หอพระประวัติศาสตร์ 129 ปี อยู่บริเวณด้านหน้าอาคารเฉลิมพระเกียรติสมเด็จพระนางเจ้าพระบรมราชินีนาถ ฝั่งตะวันตก เป็นที่ประดิษฐานหลวงพ่อโสธร 2 องค์ และพระพุทธเบญจมราชรังสฤษฎิ์ 1 องค์ สร้างขึ้นเพื่อเฉลิมฉลองเนื่องในโอกาสโรงเรียนครบรอบ 129 ปีเมื่อปี พ.ศ. 2564 โดยสมาคมศิษย์เก่าเบญจมราชรังสฤษฎิ์ แต่เดิมหอพระหลังเก่ามีเพียงแค่พระพุทธเบญจมราชรังสฤษฎิ์ หอนาฬิกากฤษณ์กังวาน สร้างขึ้นเมื่อเดือนมิถุนายน พ.ศ. 2522 โดยคณะศิษย์เก่าฯ เพื่อเป็นอนุสรณ์แด่ครูกฤษณ์ มุสิกุล ที่ได้อุทิศกายใจให้กับโรงเรียนตลอดอายุราชการกว่า 40 ปี ระหว่างปี พ.ศ. 2478 - 2517 โดยตัวหอนาฬิกาติดตั้งคู่กับเสาธงเพื่อส่งสัญญาณเปลี่ยนคาบเรียนของนักเรียน จะดังทุก ๆ 50 นาทีจนถึงเวลาเลิกเรียน อาคารเรียน ปัจจุบันโรงเรียนเบญจมราชรังสฤษฎิ์ มีอาคารหลักภายในโรงเรียนจำนวนทั้งสิ้น 10 อาคาร ประกอบไปด้วย อาคาร 1 มีความสูง 3 ชั้น ชั้น 1 เป็นที่ตั้งของห้องพักครูกลุ่มสาระการเรียนรู้สังคมศึกษา ศาสนา และวัฒนธรรม และชั้นนี้ยังเป็นที่ตั้งของห้องสมุดของกลุ่มสาระการเรียนรู้นี้ ชั้น 2 เป็นห้องเรียนวิทย์-คณิตและห้องพระพุทธศาสนา ชั้น 3 เป็นห้องเรียนวิทย์-คณิต อาคาร 2 หรืออีกชื่อหนึ่งว่า อาคารเฉลิมพระเกียรติ 6 รอบพระชนมพรรษา มีความสูง 7 ชั้น ชั้น 1 โรงอาหาร ชั้น 2 ห้องสมุด ซึ่งแบ่งเป็น 3 ส่วน ได้แก่ ห้องสมุดที่รวบรวมหนังสือ ห้องสมุดอิเล็กทรอนิกส์ และห้องสมุดเฉลิมพระเกียรติกาญจนาภิเษก ชั้น 3 เป็นชั้นที่มีการเรียนการสอนวิชาเคมี มีห้องพักครูและห้องปฏิบัติการเคมี ชั้น 4 เป็นชั้นที่มีการสอนวิชาชีววิทยา มีห้องพักครูสาขาวิชาชีววิทยา ชั้น 5 เป็นชั้นที่มีการสอนวิชาฟิสิกส์ มีห้องพักครูสาขาวิชาฟิสิกส์ ชั้น 6 เป็นชั้นที่มีการสอนวิชาวิทยาศาสตร์สำหรับนักเรียนชั้นมัธยมศึกษาตอนต้น มีห้องพักครูผู้สอนวิทยาศาสตร์ชั้นมัธยมศึกษาตอนต้น ชั้น 7 เป็นที่ตั้งของห้องเรียนสีเขียว ห้องเรียนรวม เป็นชั้นที่มีการสอนวิชาดาราศาสตร์ ดาดฟ้า มีหอดูดาวเป็นทรงกลมโดมติดตั้งอยู่ อาคาร 3 มีความสูง 2 ชั้น ชั้น 1 เป็นที่เรียนของกลุ่มสาระการเรียนรู้การงานอาชีพและเทคโนโลยี สาระการเรียนรู้ย่อยคหกรรมศาสตร์ ห้องศูนย์เพื่อนใจและห้องชมรม TO BE NUMBER ONE ชั้น 2 เป็นที่ตั้งของห้องเรียนวิทย์-คณิต อาคาร 4 มีความสูง 4 ชั้น เป็นอาคารสำหรับกลุ่มสาระการเรียนรู้ภาษาต่างประเทศ โดยชั้น 2 ของอาคารเป็นที่ตั้งของห้องพักครู ห้อง Sound Lab ห้อง Multimedia และห้องสมุดของกลุ่มสาระการเรียนรู้นี้ อาคาร 5 มีความสูง 4 ชั้น ชั้น 1 เป็นที่ตั้งของห้องพักครูกลุ่มสาระการเรียนรู้คณิตศาสตร์ ซึ่งรวมทั้งห้องปฏิบัติการทางคณิตศาสตร์และห้องสมุดของกลุ่มสาระการเรียนรู้ รวมทั้งห้องปฏิบัติการทางคณิตศาสตร์ ซึ่งด้านข้างของอาคารเป็นที่ตั้งของร้านถ่ายเอกสาร ชั้น 2 เป็นที่ตั้งของห้องพักครูกลุ่มสาระการเรียนรู้วิทยาศาสตร์และเทคโนโลยี สาระการเรียนรู้ย่อยคอมพิวเตอร์ รวมทั้งห้องปฏิบัติการคอมพิวเตอร์ อาคาร 6 หรืออีกชื่อหนึ่งว่า อาคารอนุสรณ์ อาจารย์สุบิน พิมพยะจันทร์ มีความสูง 2 ชั้น เป็นอาคารสำหรับกลุ่มสาระการเรียนรู้การงานอาชีพและเทคโนโลยี จำนวน 2 สาระการเรียนรู้ย่อย ชั้น 1 เป็นที่ตั้งของกลุ่มสาระการเรียนรู้ย่อยเกษตรกรรม ร้านสหกรณ์โรงเรียนเบญจมราชรังสฤษฎิ์ ธนาคารโรงเรียน และห้องพยาบาล ชั้น 2 เป็นที่ตั้งของกลุ่มสาระการเรียนรู้ย่อยอุตสาหกรรมศิลป์ ห้องประชุมคุณปู่สุบิน - คุณย่าส้มเช้า พิมพยะจันทร์ และห้องเรียนประจำชั้นของนักเรียน ม.3 อาคาร 7 มีความสูง 3 ชั้น ชั้น 1 เป็นที่ตั้งของห้องพักครูกลุ่มสาระการเรียนรู้ภาษาไทย และห้องดนตรีสากล ชั้น 2 เป็นที่ตั้งของห้องปฏิบัติการกลุ่มสาระการเรียนรู้ภาษาไทย และห้องพักครูกลุ่มสาระการเรียนรู้ศิลปศึกษา รวมทั้งห้องนาฏศิลป์ ชั้น 3 เป็นห้องปฏิบัติการดนตรี และห้องเรียนวิทย์ - คณิต อาคาร 8 มีความสูง 4 ชั้น โดยชั้น 1 เป็นห้องประชุมธรรมมังคลาจารย์ ชั้น 2 3 และ 4 เป็นห้องเรียนสำหรับนักเรียนห้องพิเศษคณิตศาสตร์ วิทยาศาสตร์ เทคโนโลยีและสิ่งแวดล้อม และห้องพักครูกลุ่มห้องพิเศษเหล่านี้ อาคารเฉลิมพระเกียรติสมเด็จพระนางเจ้าพระบรมราชินีนาถ มีความสูง 2 ชั้น ชั้น 1 เป็นที่ตั้งของห้องแนะแนว ห้องวิชาการ ห้องธุรการ ห้องประชาสัมพันธ์ ห้องปกครอง และห้องพักรองผู้อำนวยการ ชั้น 2 เป็นที่ตั้งของห้องพักผู้อำนวยการ ห้องประชุม และห้องเกียรติยศ ซึ่งรวบรวมผลงานและชื่อเสียงของนักเรียนโรงเรียนเบญจมราชรังสฤษฎิ์นับตั้งแต่อดีตจนถึงปัจจุบัน อาคารเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี มีความสูง 3 ชั้น ชั้น 1 เป็นที่ตั้งของลานอเนกประสงค์ ห้องสภานักเรียน และร้านถ่ายเอกสาร ชั้น 2 เป็นที่ตั้งของห้องโสตทัศนศึกษา และงานเทคโนโลยีทางการศึกษา ชั้น 3 เป็นห้องประชุมใหญ่ กลุ่มอาคารฝึกวิชาชีพ ประกอบไปด้วย เรือนเพาะชำ โรงฝึกงาน ลานกิจกรรมและกีฬา โรงเรียนเบญจมราชรังสฤษฎิ์ มีพื้นที่กิจกรรมและสนามกีฬาที่หลากหลาย เช่น สนามฟุตบอลกลางแจ้งขนาดมาตรฐาน สระว่ายน้ำเบญจมราชรังสฤษฎิ์ สระว่ายน้ำขนาดมาตรฐาน ใช้สำหรับการเรียนวิชาพลศึกษา และจัดการแข่งขันต่าง ๆ โรงยิมเนเซียม บริเวณหน้าสระว่ายน้ำ เป็นสนามวอลเลย์บอลและลานกิจกรรมในร่ม โรงยิมเนเซียมและลานกีฬาในร่ม บริเวณด้านข้างและใต้อาคารเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี ประกอบไปด้วยสนามบาสเกตบอล สนามแบดมินตัน สนามปิงปอง และกลุ่มอาคารพลศึกษา ประกอบไปด้วย อาคารพลศึกษา อาจารย์สุบิน พิมพยะจันทร์ เป็นที่ตั้งของสนามบาสเกตบอล อาคารอำพล เหรียญสุวรรณ เป็นที่ตั้งของโรงยิมนาสติก ลานกิจกรรมกลางแจ้ง สวนพักผ่อนหย่อนใจ พื้นที่พักผ่อนหย่อนใจภายในโรงเรียนเบญจมราชรังสฤษฎิ์ มีกระจายอยู่ทั่วไปโดยรอบบริเวณโรงเรียน โดยพื้นที่หลักประกอบไปด้วย สวนบริเวณข้างสนามฟุตบอล ประกอบไปด้วยศาลาพักผ่อนและสวนหย่อม สวนลูกเสือกองเกียรติยศ บริเวณข้างอาคาร 7 ติดประตู 1 (ทางออก) สวนบริเวณหน้าอาคาร 4 ประกอบไปด้วยสวนหย่อม และศาลาพักผ่อน บรรยากาศสถานที่ในโรงเรียน เกร็ด ประตูทางเข้าโรงเรียนฝั่งถนนชุมพลมีชื่อว่า ประตูฤทธิประศาสน์ มีที่มาจาก นายชูสง่า ฤทธิประศาสน์ ศิษย์เก่าของโรงเรียนซึ่งในขณะนั้นดำรงตำแหน่งอธิบดีกรมการปกครอง ได้บริจาคเงินเพื่อสร้างประตูโรงเรียนเมื่อปี พ.ศ. 2516 จึงได้นำนามสกุลมาตั้งเพื่อเป็นอนุสรณ์ถึง ผู้อำนวยการโรงเรียน โรงเรียนเบญจมราชรังสฤษฎิ์ ประกอบด้วยครูใหญ่และผู้อำนวยการรายนามดังนี้ เบญจมราชรังสฤษฎิ์ ศูนย์บางเตย เบญจมราชรังสฤษฎิ์ ศูนย์บางเตย ตั้งอยู่ที่ ตำบลบางเตย อำเภอเมืองฉะเชิงเทรา จังหวัดฉะเชิงเทรา ประวัติ เดิมเบญจมราชรังสฤษฎิ์ ศูนย์บางเตย คือโรงเรียนเบญจมราชรังสฤษฎิ์ 4 ก่อตั้งเมื่อวันที่ 5 พฤษภาคม พ.ศ. 2536 โดยการประสานงานของผู้อำนวยการสามัญศึกษาจังหวัดในขณะนั้นคือนายประสิทธิ์ แสนสุข บนที่ดินของวัดราษฎร์บำรุงวนาราม (วัดเกาะ) เนื้อที่ประมาณ 34 ไร่ 82 ตารางวา ซึ่งพระครูถาวรพัฒนาคุณ เจ้าอาวาสได้อนุญาตให้ใช้เพื่อเป็นสถานศึกษาของเด็กในพื้นที่ตำบลบางเตย และตำบลใกล้เคียง เพื่อแบ่งเบาค่าใช้จ่ายในการส่งเด็กในพื้นที่เข้าไปเรียนในตัวเมือง ซึ่งห่างจากพื้นที่ประมาณ 13 กิโลเมตร โดยมีผู้บริหารคนแรกคือ นายสุธี ปั้นบัว และกรรมการสถานศึกษาคนแรกคือ ผู้ใหญ่สุขันธ์ โลหิตกุล ต่อมาโรงเรียนเบญจมราชรังสฤษ 4 ได้ถูกยุบเลิกตามมติที่ประชุมของกรรมการเขตพื้นที่การศึกษามัธยม เขต 6 ครั้งที่ 3/2556 ลงวันที่ 23 ธันวาคม พ.ศ. 2556 เนื่องจากไม่มีนักเรียนเพียงพอที่จะจัดการเรียนการสอนได้ จึงโอนการดูแลทุกอย่างไปอยู่กับโรงเรียนเบญจมราชรังสฤษฎิ์ โดยคณะกรรมการสภานักเรียน ปีการศึกษา 2555 - 2556 และศิษย์เก่าสภานักเรียน ได้ดำเนินการเข้าปรับปรุงพื้นที่และเตรียมความพร้อมพื้นที่ เพื่อเปิดการเรียนการสอนในภาคเรียนที่ 1 ปีการศึกษา 2556 ในระดับชั้นมัธยมศึกษาตอนต้น ระดับชั้นละ 2 ห้องเรียน และพัฒนาพื้นที่สำหรับใช้ดำเนินกิจกรรมนอกห้องเรียน เช่น ค่ายลูกเสือและเนตรนารี ศูนย์การเรียนรู้เศรษฐกิจพอเพียง โดยได้ดำเนินกาารับมอบพื้นที่ ทรัพย์สิน และเอกสารสำคัญอย่างเป็นทางการในวันที่ 8 มกราคม พ.ศ. 2557 อาคารสถานที่ อาคารสถานที่ของโรงเรียนเบญจมราชรังสฤษฎิ์ ศูนย์บางเตย มีเนื้อที่ประมาณ 34 ไร่ 82 ตารางวา ประกอบด้วยอาคารเดิมจากโรงเรียนเบญจมราชรังสฤษฎิ์ 4 ที่ได้รับมอบมาอยู่ในการดูแล และอาคารสถานที่ที่ได้รับการปรับปรุงและสร้างขึ้นมาใหม่ ประกอบไปด้วย อาคาร 1 เป็นอาคารเรียน 2 ชั้น ชั้น 1 เป็นเวทีและลานกิจกรรม ชั้น 2 เป็นห้องเรียน อาคาร 2 เป็นอาคารเรียน 1 ชั้น ชั้น 1 เป็นห้องเรียน อาคารโลหิตกุลอนุสรณ์ เป็นอาคารหลังแรกของโรงเรียนในขณะที่ยังใช้ชื่อว่าโรงเรียนเบญจมราชรังสฤษฎิ์ 4 หอพระ เป็นการอัญเชิญหอพระหลังเก่าจากโรงเรียนเบญจมราชรังสฤษฎิ์ มาก่อสร้างขึ้นใหม่หน้าอาคาร 1 อาคารอเนกประสงค์ เป็นอาคารมีหลังคาขนาดใหญ่ ใช้สำหรับทำกิจกรรมต่าง ๆ รวมถึงลานกีฬาในร่ม สนามฟุตบอล ศูนย์การเรียนรู้เศรษฐกิจพอเพียง ศูนย์ฝึกอบรมลูกเสือ เนตรนารี และยุวกาชาด "เบญจมธรรมวาที" ศูนย์ฝึกอบรมลูกเสือ เบญจมธรรมวาที ศูนย์ฝึกอบรมลูกเสือ เนตรนารี และยุวกาชาด "เบญจมธรรมวาที" เป็นพื้นที่ค่ายฝึกลูกเสือภายในพื้นที่ของโรงเรียนเบญจมราชรังสฤษฎิ์ ศูนย์บางเตย ซึ่งมีพื้นที่ใช้สอยกว้างขวาง เหมาะกับการทำกิจกรรมต่าง ๆ ในกิจการลูกเสือ โดยเปิดฝึกอบรมให้ทั้งนักเรียนของของโรงเรียนเบญจมราชรังสฤษฎิ์เอง และสถานศึกษาอื่น ๆ องค์กร มูลนิธิเบญจมราชรังสฤษฎิ์ มูลนิธิเบญจมราชรังสฤษฎิ์ ก่อตั้งขึ้นโดยคณะครูของโรงเรียนในปี พ.ศ. 2535 โดย นายอร่าม รังสินธุ์ ผู้อำนวยการโรงเรียนในขณะนั้นได้เป็นผู้ยื่นขอจดจัดตั้งมูลนิธิ และประกาศในราชกิจจานุเบกษาเมื่อวันที่ 2 มีนาคม พ.ศ. 2535 โดยมีวัตถุประสงค์เพื่อเป็นแหล่งเงินทุนการศึกษาสำหรับนักเรียนที่มีความประพฤติที่ดีหรือนักเรียนที่ขาดแคลน ทุนค่าแต่งกาย ทุนค่าอาหารกลางวันสำหรับนักเรียนที่ขาดแคลน และดำเนินการต่าง ๆ ที่เป็นการสนับสนุนการศึกษาและนักเรียนของโรงเรียน โดยไม่เกี่ยวข้องกับการเมือง โดยคณะกรรมการชุดแรกมี นายอร่าม รังสินธุ์ เป็นประธานกรรมการ และนายบุญส่ง ชิตตระกูล เป็นรองประธานกรรมการ มีเงินทุนเริ่มแรกเป็นเงินสด จำนวน 500,000 บาท ประธานกรรมการคนปัจจุบันคือ นายสุทนต์ พรหมนิยม ได้รับการคัดเลือกจากการประชุมใหญ่สามัญประจำปี 2564 ซึ่งคณะกรรมการแต่ละชุดจะมีวาระในการดำรงตำแหน่งครั้งละ 4 ปี ปัจจุบันมูลนิธิมีทรัพย์สินมาจาก 3 แหล่งคือ เงินจากการบริจาคเพื่อการก่อตั้งมูลนิธิ โดยประสงค์ให้มูลนิธิจ่ายเฉพาะส่วนของดอกผลจากการก่อตั้งมูลนิธิ เงินจากการบริจากเข้ากองทุนของมูลนิธิ โดยประสงค์ให้มูลนิธิใช้เงินที่บริจาคพร้อมกับดอกผล ทรัพย์สินที่มีผู้ยกให้โดยพินัยกรรม หรือผ่านนิติกรรมอื่น ๆ ที่ไม่มีเงื่อนไขผูกพันรับผิดชอบหนี้สิน มูลนิธิได้มีการมอบเงินทุนการศึกษาให้กับนักเรียนของโรงเรียนเบญจมราชรังสฤษฎิ์เป็นประจำอยู่ทุก ๆ ปี รวมถึงเปิดรับบริจาคในช่วงวันสำคัญต่าง ๆ ของโรงเรียน ซึ่งเงินบริจาคให้กับมูลนิธินั้นสามารถนำไปขอหักลดหย่อนภาษีได้ สมาคมศิษย์เก่าเบญจมราชรังสฤษฎิ์ ฉะเชิงเทรา สมาคมศิษย์เก่าเบญจมราชรังสฤษฎิ์ ฉะเชิงเทรา เป็นสมาคมที่จัดตั้งเมื่อปี พ.ศ. 2503 ซึ่งเกิดจากการปรึกษาหารือกันของศิษย์เก่าในขณะนั้นที่ต้องการรวมตัวกันให้เป็นปึกแผ่น โดยได้ปรึกษากันตั้งแต่ช่วงปี พ.ศ. 2502 เป็นต้นมา แต่ก็ยังไม่เป็นรูปร่างสักที จนกระทั่งครูกฤษณ์ มุสิกุล ได้ยื่นขอจดทะเบียนเป็นสมาคมต่อทางราชการเมื่อวันที่ 16 สิงหาคม พ.ศ. 2503 โดยมีนายจุมพล พรหมเจริญ (ครูผิน) เป็นผู้ร่างข้อบังคับต่าง ๆ ของสมาคมขึ้นมา โดยมีอาจารย์สุบิน พิมพยะจันทร์ เป็นนายกสมาคมคนแรกในการจดทะเบียน จากนั้นได้มีการชุมนุมศิษย์เก่าขึ้นในปี พ.ศ. 2504 และได้มีการประชุมสมาคมใหญ่สามัญประจำปี พ.ศ. 2503 โดยคณะกรรมการชุดแรกได้ลาออก เพื่อให้ที่ประชุมได้ลงคะแนนเลือกตั้งคณะกรรมการชุดใหม่ โดยมีมติเลือก พลตรี ศิริ สิริโยธิน เป็นนายกสมาคมศิษย์เก่า และอาจารย์สุบิน พิมพยะจันทร์ เป็นนายกกิตติมศักดิ์ชุดแรกจากการเลือกตั้ง สมาชิกของสมาคมศิษย์เก่า สำหรัสมาชิกของสมาคมตามข้อบังคับนั้น ประกอบไปด้วยผู้ที่เคยศึกษาในโรงเรียนซึ่งเป็นชื่อของโรงเรียนเบญจมราชรังสฤษฎิ์ในอดีตที่เคยมีการเรียนการสอนมา มีสถานะเป็นสมาชิกสามัญ ประกอบไปด้วย โรงเรียนอณัตยาคม (วัดสายชล ณ รังษี) วัดปิตุลาธิราชรังสฤษฎิ์ โรงเรียนเบญจมราชูทิศ โรงเรียนประจำมลฑลปราจีนบุรี "ฉะเชิงเทรารังสฤษฎิ์" นักเรียนฝึกหัดครูประกาศนียบัตรมณฑล นักเรียนฝึกหัดครูมูล นักเรียนฝึกหัดครูประกาศนียบัตรจังหวัด ซึ่งมีสถานศึกษาอยู่ในโรงเรียนประจำมณฑลปราจีนบุรี "ฉะเชิงเทรารังสฤษฎิ์" มาแต่แรก โรงเรียนเบญจมราชรังสฤษฎิ์ นอกจากนี้ยังรวมไปถึงคนที่เคยเป็นครู อาจารย์ ผู้บริหาร หรือบุคลากรที่ปฏิบัติงานตาม 7 ข้อที่กล่าวไปข้างต้น สมาคมผู้ปกครองและครูเบญจมราชรังสฤษฎิ์ สมาคมผู้ปกครองและครูเบญจมราชรังสฤษฎิ์ เป็นสมาคมที่จัดตั้งขึ้นเพื่อใช้ในการประสานงานระหว่างครูและผู้ปกครองในการดูแลนักเรียนที่เข้าศึกษาในโรงเรียนเบญจมราชรังสฤษฎิ์ ทั้งในส่วนของการแลกเปลี่ยนประสบการณ์และการแก้ไขปัญหาระหว่างครูและผู้ปกครอง การดูแลสวัสดิภาพและความช่วยเหลือต่าง ๆ ทุนการศึกษาแก่นักเรียนที่เรียนดีแต่ไม่มีคุณทรัพย์ การต่อต้านยาเสพติดทั้งในและนอกสถานศึกษา และกิจการอื่น ๆ ที่เกี่ยวกับการสังคมสงเคราะห์ตามที่กรรมการเห็นชอบ สมาชิกของสมาคมผู้ปกครองและครู สำหรับสมาชิกของสมาคมตามข้อบังคับนั้น มี 2 รูปแบบ คือ สมาชิกกิตติมศักดิ์ ที่สร้างคุณประโยชน์หรือสนับสนุนสมาคมและได้รับการรับรองจากคณะกรรมการบริหาร สมาชิกสามัญ จะต้องมีคุณสมบัติประกอบไปด้วย จะต้องบรรลุนิติภาวะ มีความประพฤติดี เป็นผู้ปกครอง บิดา มารดา ครูของนักเรียนโรงเรียนเบญจมราชรังสฤษฎิ์ หรือเคยเป็น เป็นศิษย์เก่าโรงเรียนเบญจมราชรังสฤษฎิ์ การจัดสร้างพระพุทธโสธร เนื่องจากโรงเรียนเบญจมราชรังสฤษฎิ์ เป็นโรงเรียนประจำจังหวัดฉะเชิงเทรา ทำให้มีความผูกพันกับหลวงพ่อโสธร (พระพุทธโสธร) ซึ่งเป็นสิ่งศักดิ์สิทธิ์คู่บ้านคู่เมืองประจำจังหวัดเช่นกัน จึงได้มีการจัดทำวัตถุมงคลซึ่งเป็นพระพุทธโสธรในวาระโอกาสต่าง ๆ ของโรงเรียน ดำเนินการโดยสมาคมศิษย์เก่าเบญจมราชรังสฤษฎิ์ ฉะเชิงเทรา และสมาคมผู้ปกครองและครูเบญจมราชรังสฤษฎิ์ เพื่อเป็นอนุสรณ์ที่ระลึกในโอกาสนั้น ๆ และเพื่อนำปัจจัยดังกล่าวมาทะนุบำรุงการศึกษาของโรงเรียน เช่น หลวงพ่อโสธร รุ่น 100 ปี โรงเรียนเบญจมราชรังสฤษฎิ์ ปี พ.ศ. 2535 โดย สมาคมศิษย์เก่าเบญจมราชรังสฤษฎิ์ ฉะเชิงเทรา จัดสร้างขึ้นเพื่อเทิดพระเกียรติพระบาทสมเด็จพระจุลจอมเกล้าเจ้าอยู่หัว เป็นอนุสรณ์ในวาระครบรอบ 100 ปี หรือ 1 ศตวรรษของโรงเรียน และเป็นเงินทุนในการก่อสร้างอาคารเรียน 1 อาคาร หลวงพ่อโสธร รุ่น 111 ปี โรงเรียนเบญจมราชรังสฤษฏิ์ ปี พ.ศ. 2546 โดย สมาคมศิษย์เก่าเบญจมราชรังสฤษฎิ์ ฉะเชิงเทรา จัดสร้างขึ้นเพื่อเทิดพระเกียรติพระบาทสมเด็จพระจุลจอมเกล้าเจ้าอยู่หัวที่มีต่อการศึกษาและโรงเรียน เป็นอนุสรณ์เนื่องในวาระครบรอบ 111 ปีของโรงเรียน และช่วยเหลือสนับสนุนโรงเรียน หลวงพ่อโสธร รุ่น "12 นักษัตร" สร้างขึ้นในวาระครบรอบ 121 ปี โรงเรียนเบญจมราชรังสฤษฎิ์ ปี พ.ศ. 2557 โดย สมาคมศิษย์เก่าเบญจมราชรังสฤษฎิ์ ฉะเชิงเทรา หลวงพ่อโสธร รุ่น ประวัติศาสตร์ 129 ปี เบญจมราชรังสฤษฎิ์ ปี พ.ศ. 2564 โดย สมาคมผู้ปกครองและครูเบญจมราชรังสฤษฎิ์ จัดสร้างเพื่อนำเงินไปปรับปรุงอาคารเรียน ภูมิทัศน์ และสร้างหอพระประวัติศาสตร์​ 129​ ปี​ เบญจม​ฯ เพลง โรงเรียนเบญจมราชรังสฤษฎิ์มีเพลงมาร์ชประจำโรงเรียนคือ มาร์ชเบญจมราชรังสฤษฎิ์ และเพลงที่ใช้สำหรับการรวมแถวเคารพธงชาติ คือ เบญจมราชรังสฤษฎิ์ (เพลงกฤษณ์กังวาน) นอกจากนี้ยังมีบทเพลงที่แต่งขึ้น เพื่อใช้ในกิจกรรมต่าง ๆ ประกอบไปด้วย ศิษย์เก่าที่มีชื่อเสียง ศาสนา พระเทพวชิรโสภณ (สุรพล ชิตญาโณ) - เจ้าคณะภาค 12 วัดพระเชตุพนวิมลมังคลาราม พระเทพภาวนาวชิรคุณ (ศิริวัฒน์ สิริวฑฺฒโน) - เจ้าอาวาสวัดโสธรวรารามวรวิหาร และเจ้าคณะจังหวัดฉะเชิงเทรา องคมนตรี และข้าราชการในสำนักพระราชวัง นายจรูญพันธ์ อิศรางกูร ณ อยุธยา เป็นองคมนตรี อดีตรัฐมนตรีว่าการกระทรวงการต่างประเทศ 2 สมัย พลตำรวจตรี อรรถสิทธิ์ สิทธิสุนทร หรือหลวงอรรถสิทธิ์สิทธิสุนทร (ผวน ทองสยาม) - อัยการ ข้าราชการพลเรือนและนายตำรวจชาวไทย อดีตองคมนตรี ในรัชกาลที่ 9 อดีตรัฐมนตรีว่าการกระทรวงมหาดไทย และผู้ว่าราชการหลายจังหวัด เช่น จันทบุรี, เพชรบุรี, สุพรรณบุรี, และอุบลราชธานี พลเอก เฉลิมชัย สิทธิสาท - องคมนตรี, ผู้บัญชาการทหารบก คนที่ 40 นายสรรชัย เทียมทวีสิน ที่ปรึกษาสำนักพระราชวัง และอดีตรองผู้อำนวยการกองพระราชพิธี สำนักพระราชวัง วิชาการ ศาสตราจารย์กิตติคุณ ดร.เกษม สุวรรณกุล (บ.ฉ.53) - กรรมการกฤษฎีกา อดีตรองนายกรัฐมนตรี ในสมัยรัฐบาลนายอานันท์ ปันยารชุน และอดีตอธิการบดีจุฬาลงกรณ์มหาวิทยาลัย ศาสตราจารย์กิตติคุณสมหวัง พิธิยานุวัฒน์ คณบดีคณะครุศาสตร์ จุฬาลงกรณ์มหาวิทยาลัยและราชบัณฑิต ศาสตราจารย์พิเศษ ดร.สันทัด โรจนสุนทร นายกราชบัณฑิตยสถาน/ราชบัณฑิตยสภา ศาสตราจารย์ไพโรจน์ สัตยธรรม ศาสตราจารย์ ดร.ทรงศักดิ์ ศรีบุญจิตต์ คณบดีคณะเศรษฐศาสตร์ มหาวิทยาลัยเชียงใหม่ ศาสตราจารย์เกริก ยุ้นพันธ์ ศิลปินแห่งชาติพุทธศักราช 2565 สาขาวรรณศิลป์ ศาสตราจารย์ ดร. บัญชา พูลโภคา ผู้ช่วยอธิการบดี ด้านงานพัฒนาวิจัย จุฬาลงกรณ์มหาวิทยาลัย ศาสตราจารย์ ดร.ปณิตา วรรณพิรุณ อาจารย์ประจำภาควิชาครุศาสตร์เทคโนโลยีและสารสนเทศ คณะครุศาสตร์อุตสาหกรรม มหาวิทยาลัยเทคโนโลยีพระจอมเกล้าพระนครเหนือ ศาสตราจารย์ ดร.วีรเชษฐ์ จิตตาณิชย์ อาจารย์ประจำภาควิชาวิทยาศาสตร์และเทคโนโลยีการอาหาร คณะอุตสาหกรรมเกษตร มหาวิทยาลัยเกษตรศาสตร์ รองศาสตราจารย์เชิดชัย โชครัตนชัย อดีตอธิการบดีมหาวิทยาลัยราชภัฏนครราชสีมา อดีตนายกเทศมนตรีเทศบาลนครนครราชสีมา รองศาสตราจารย์สันต์ ธรรมบำรุง อธิการสถาบันราชภัฏบ้านสมเด็จเจ้าพระยา รองศาสตราจารย์สมชาย วงศ์เกษม อธิการบดีสถาบันราชภัฏอุบลราชธานี รองศาสตราจารย์ ดร.เจษฎา มิ่งฉาย รองอธิการบดีมหาวิทยาลัยราชภัฏอุตรดิตถ์ รองศาสตราจารย ดร.สันชัย อินทพิชัย รองอธิการบดีมหาวิทยาลัยเทคโนโลยีพระจอมเกล้า พระนครเหนือ รองศาสตราจารย์ ดร. สมประสงค์ วิทยเกียรติ รองอธิการบดีมหาวิทยาลัยสุโขทัยธรรมาธิราช รองศาสตราจารย์ ดร. เพียงพบ มนต์นวลปรางค์ รองอธิการบดีมหาวิทยาลัยราชภัฏพระนคร รองศาสตราจารย์ ดร.ประยงค์ พงษ์ทองเจริญ คณบดีคณะวิทยาศาสตร์ มหาวิทยาลัยศรีนครินทรวิโรฒ รองศาสตราจารย์ ดร. สืบสกุล อยู่ยืนยง คณบดีคณะวิทยาศาสตร์ มหาวิทยาลัยศิลปากร รองศาสตราจารย์ ดร.บรรพต วิรุณราช คณบดีวิทยาลัยพาณิชยศาสตร์ มหาวิทยาลัยบูรพา รองศาสตราจารย์ ดร.เพ็ญนภา กุลนภาดล อาจารย์ประจำคณะศึกษาศาสตร์ มหาวิทยาลัยบูรพา รองศาสตราจารย์ ดร.สิรดา ศรีหิรัญ หัวหน้าภาควิชาเภสัชวิทยา คณะทันตแพทยศาสตร์ มหาวิทยาลัยมหิดล รองศาสตราจารย์ ดร. บัวหลวง สำแดงฤทธิ์ อาจารย์สาขาวิชาการพยาบาลผู้ใหญ่และผู้สูงอายุ คณะแพทยศาสตร์โรงพยาบาลรามาธิบดี มหาวิทยาลัยมหิดล รองศาสตราจารย์ ดร. เติมพงษ์ เพ็ชรกูล อาจารย์ประจำสถาบันเทคโนโลยีพระจอมเกล้าเจ้าคุณทหารลาดกระบัง คณะวิศวกรรมศาสตร์ ภาควิชาอิเล็กทรอนิกส์ รองศาสตราจารย์สุวิช ศิริวัฒนโยธิน หัวหน้าภาควิชาวิศวกรรมอาหาร คณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี รองศาสตราจารย์ ดร.จุมพล วิเชียรศิลป์ มหาวิทยาลัยราชภัฏบุรีรัมย์ รองศาสตราจารย์ ดร.พงษ์เทพ วิไลพันธ์ อาจารย์สาขาวิชาผลิตภัณฑ์ประมง คณะประมง มหาวิทยาลัยเกษตรศาสตร์ ผู้ช่วยศาสตราจารย์ ดร.ธีรเกียรติ์ เกิดเจริญ - เจ้าของรางวัลนักวิทยาศาสตร์รุ่นใหม่ ของมูลนิธิส่งเสริมวิทยาศาสตร์และเทคโนโลยีในพระบรมราชูปถัมภ์ ประจำปี พ.ศ. 2544 สาขาควอนตัมฟิสิกส์ แพทย์ ศาสตราจารย์ นายแพทย์ชัยโรจน์ แสงอุดม คณบดีคณะเทคนิคการแพทย์ มหาวิทยาลัยเชียงใหม่ ศาสตราจารย์ ทันตแพทย์ถวิล ตัณฑิกุล ทันตแพทย์จัดฟันคนแรกของประเทศไทย ศาสตราจารย์ นายแพทย์สมศักดิ์ เทียมเก่า อาจารย์ประจำสาขาประสาทวิทยา ภาควิชาอายุรศาสตร์ คณะแพทยศาสตร์ มหาวิทยาลัยขอนแก่น ศาสตราจารย์ นายแพทย์สมเกียรติ วงษ์ทิม คณะแพทยศาสตร์ มหาวิทยาลัยขอนแก่น ศาสตราจารย์คลินิกเกียรติคุณ นายแพทย์วิทเชษฐ พิชัยศักดิ์ รองหัวหน้าภาควิชาศัลยศาสตร์ออร์โธปิดิคส์และกายภาพบำบัด คณะแพทยศาสตร์ศิริราชพยาบาล มหาวิทยาลัยมหิดล ศาสตราจารย์เกียรติคุณ นายแพทย์ชวลิต ปรียาสมบัติ อาจารย์ภาควิชากุมารเวชศาสตร์ คณะแพทยศาสตร์โรงพยาบาลรามาธิบดี มหาวิทยาลัยมหิดล ศาสตราจารย์เกียรติคุณ นายแพทย์วินัย สุวัตถี คณะแพทยศาสตร์ศิริราชพยาบาล ศาสตราจารย์ พลตรี นายแพทย์ราม รังสินธุ์ ผู้ชำนาญการกองทัพบก รองศาสตราจารย์ ดร. แพทย์หญิง กนิษฐา ภัทรกุล อาจารย์ประจำหน่วยแบคทีเรียวิทยา ภาควิชาจุลชีววิทยา คณะแพทยศาสตร์ จุฬาลงกรณ์มหาวิทยาลัย รองศาสตราจารย์ แพทย์หญิงนิจวรรณ เกิดเจริญ รองคณบดีคณะแพทยศาสตร์วชิรพยาบาล มหาวิทยาลัยนวมินทราธิราช รองศาสตราจารย์ นายแพทย์วิบูล สุนทรพจน์ รองศาสตราจารย์คลินิก นายแพทย์ชำนาญ ชอบธรรมสกุล อาจารย์ประจำภาควิชาอายุรศาสตร์โรงพยาบาลราชวิถี นายแพทย์อุดม อัศวุตมางกุร สาธารณสุขนิเทศก์ เขตสุขภาพที่ 9 นายแพทย์วรวิทย์ ตันติวัฒนทรัพย์ - แพทย์ชนบทดีเด่น ผู้อำนวยการโรงพยาบาลอุ้มผาง อำเภออุ้มผาง จังหวัดตาก นายแพทย์สวรรค์ ขวัญใจพานิช อดีตผู้อำนวยการโรงพยาบาลชลบุรี แพทย์หญิงสราพร มัทยาท ผู้อำนวยการโรงพยาบาลพุทธโสธร นายแพทย์ดิเรก ภาคกุล รองนายแพทย์สาธารณสุขจังหวัดฉะเชิงเทรา นายแพทย์วันชัย จารุสมบัติ นายแพทย์เชี่ยวชาญ (ด้านเวชกรรมสาขาศัลยกรรมออร์โธปิดิกส์) นายแพทย์สุทัศน์ ดวงดีเด่น อดีตผู้อำนวยการโรงพยาบาลมะเร็งชลบุรี นายแพทย์สมคิด วิระเทพสุภรณ์ อดีตผู้อำนวยการโรงพยาบาลสนามชัยเขต นายแพทย์สันติ สัมฤทธิ์มโนพร ผู้อำนวยการโรงพยาบาลสนามชัยเขต ข้าราชการทหาร พลเอกเชษฐา ฐานะจาโร ผู้บัญชาการทหารบก คนที่ 30 พลเอกดร.ประสาท สุขเกษตร - สมาชิกวุฒิสภา พลเอกปรีชา สุวัณณะศรี - อดีตประธานที่ปรึกษากองทัพบกและอดีตแม่ทัพภาค 4 พลเอกรณชัย มัญชุสุนทรกุล - อดีตผู้อำนวยการองค์การทหารผ่านศึก พลเอก ชิติสรรค์ สุขเกษตร อดีตผู้ทรงคุณวุฒิพิเศษ กองบัญชาการกองทัพไทย พลเอกทวีพูล ริมสาคร อดีตผู้บัญชาการหน่วยบัญชาการรักษาดินแดน และผู้ทรงคุณวุฒิพิเศษกองทัพบก พลเอกกมล แสนอิสระ อดีตประธานที่ปรึกษากองบัญชาการกองทัพไทย พลเรือเอกประสาน สุขเกษตร อดีตรองผู้บัญชาการทหารสูงสุด พลเรือเอกนิพร สุขเกษตร อดีตผู้ทรงคุณวุฒิพิเศษ กองบัญชาการกองทัพเรือ พลเรือเอกวินัย มณีพฤกษ์ อดีตเจ้ากรมอุกทกศาสตร์ทหารเรือและอดีตผู้ทรงคุณวุฒิพิเศษ กองบัญชาการกองทัพเรือ พลเรือเอกรณรงค์ สิทธินันทน์ - อดีตผู้บัญชาการหน่วยบัญชาการนาวิกโยธิน (ผบ.นย.) อดีตผู้บัญชาการป้องกันชายแดนจันทบุรีและตราด (ผบ.กปช.จต.) พลอากาศเอกพนม ถีรัสวาที อดีตรองผู้บัญชาการทหารสูงสุด พลอากาศเอกสนั่น ทั่วทิพย์ - ผู้บัญชาการทหารอากาศ และนายกสมาคมศิษย์เก่าเบญจมราชรังสฤษฎิ์ พลอากาศเอกถาวร มณีพฤกษ์ อดีตรองผู้บัญชาการทหารสูงสุด พลอากาศเอกธวัช สงวนทรัพย์ ผู้ทรงคุณวุฒิพิเศษสํานักงานปลัดกระทรวงกลาโหม ข้าราชการตำรวจ พลตำรวจเอก อรรถพล แช่มสุวรรณวงศ์ - อดีตรองผู้บัญชาการตำรวจแห่งชาติ พลตำรวจเอก สนั่น ตู้จินดา - อดีตรองอธิบดีกรมตำรวจ พลตำรวจเอก พลโท วิฑูรย์ ยะสวัสดิ์ - อดีตผู้ช่วยอธิบดีกรมตำรวจ อดีตรองเสนาธิการทหารบก พลตำรวจเอก ดร.ณัฐธร เพราะสุนทร - ที่ปรึกษาพิเศษสำนักงานตำรวจแห่งชาติ พลตำรวจโท สุรพงษ์ ถนอมจิตร ผู้ช่วยผู้บัญชาการตำรวจแห่งชาติ พลตำรวจโท ธีระชัย เหรียญเจริญ - อดีตผู้บัญชาการตำรวจภูธรภาค 1 พลตำรวจโท พิสัณห์ จุลดิลก - อดีตผู้บัญชาการตำรวจภูธรภาค 3 อดีตสมาชิกวุฒิสภา พลตำรวจโท โยธิน มัธยมนันท์ - อดีตผู้บัญชาการตำรวจสันติบาล พลตำรวจโท ประหยัชว์ บุญศรี - อดีตจเรตำรวจ พลตำรวจโท นิพนธ์ ศิริวงศ์ - อดีตผู้บัญชาการตำรวจตระเวนชายแดน พลตำรวจตรี อรรถพล อนุสิทธิ์ รองผู้บัญชาการตำรวจภูธรภาค 1 พลตำรวจตรี พลฑิต ไชยรส รองผู้บัญชาการตำรวจนครบาล ข้าราชการพลเรือน กฤษฎา บุญราช (บ.ฉ.83) - อดีตรัฐมนตรีว่าการกระทรวงเกษตรและสหกรณ์ อดีตปลัดกระทรวงมหาดไทยคนแรกที่จบการศึกษาจากคณะรัฐศาสตร์ มหาวิทยาลัยรามคำแหง และกรรมการอิสระ บริษัท พีทีที โกลบอล เคมิคอล​ จำกัด (มหาชน) นายชลอ วนะภูติ - อดีตปลัดกระทรวงมหาดไทย นายเฉลิมพร พิรุณสาร - อดีตปลัดกระทรวงเกษตรและสหกรณ์ ดร.โกวิท วรพิพัฒน์ - อดีตปลัดกระทรวงศึกษาธิการ และอดีตอธิบดีกรมสามัญศึกษา นายจรูญ วงศ์สายัณห์ อดีตปลัดกระทรวงศึกษาธิการ นายประจักษ์ บุญยัง - อดีตผู้ว่าการตรวจเงินแผ่นดิน ร้อยตรี เบญจกุล มะกะระธัช - อดีตรองปลัดกระทรวงมหาดไทย นายจุมพล ริมสาคร อดีตรองปลัดกระทรวงการคลัง นายสุชาติ สินรัตน์ รองปลัดกระทรวงพาณิชย์ ศาสตราจารย์พิเศษ ไพจิตร โรจวาณิช - อดีตอธิบดีกรมธนารักษ์ และรองปลัดกระทรวงการคลัง นายณรงค์ รัตนานุกูล - อดีตเลขาธิการคณะกรรมการปราบปรามยาเสพติด และสมาชิกวุฒิสภา นายสุทธิชัย สังขมณี - อดีตอธิบดีกรมสรรพากรและผู้ตรวจราชการกระทรวงการคลัง นายเฉลิม บุญธรรมเจริญ - อดีตผู้ตรวจราชการกระทรวงศึกษาธิการ ม.ร.ว.กำลูนเทพ เทวกุล - อดีตผู้ว่าราชการจังหวัดราชบุรี และอดีตสมาชิกวุฒิสภา นายสุจินต์ กิตติยารักษ์ - อดีตผู้ว่าราชการจังหวัดฉะเชิงเทรา ร.ต.ทวี ผดุงรัตน์ อดีตผู้ว่าราชการจังหวัดฉะเชิงเทรา นายสำเริง ปุณโยปกรณ์ - อดีตผู้ว่าราชการจังหวัดเชียงราย นายประสิทธิ์ พรรณพิสุทธิ์ - อดีตผู้ว่าราชการจังหวัดกาฬสินธุ์ นายชวพงษ์ วัฒน์สินธุ์ - อดีตผู้ว่าราชการจังหวัดกาฬสินธุ์ นายธงชัย วงษ์เหรียญทอง - อดีตผู้ว่าราชการจังหวัดแม่ฮ่องสอน นายไมตรี ไตรติลานันท์ - อดีตผู้ว่าราชการจังหวัดฉะเชิงเทรา และอดีตผู้ว่าราชการจังหวัดสุโขทัย นายธานินทร์ ผะเอม - อดีตรองเลขาธิการคณะกรรมการพัฒนาเศรษฐกิจและสังคม นายธวัช เบญจาทิกุล - อธิบดีกรมพัฒนาฝีมือแรงงาน นายอำพันธุ์ เวฬุตันติ อดีตอธิบดีกรมตรวจบัญชีสหกรณ์ และรองปลัดกระทรวงเกษตรและสหกรณ์ นายสุหะ ถนอมสิงห์ - อดีตอธิบดีกรมชลประทาน นายวิชาญ ทวิชัย - อดีตอธิบดีกรมทรัพยากรทะเลและชายฝั่ง นายวันชัย พนมชัย - อดีตอธิบดีกรมโรงงานอุตสาหกรรม เลขาธิการคณะกรรมการมาตรฐานอุตสาหกรรม นายสรพงษ์ ไพฑูรย์พงษ์ - อดีตอธิบดีกรมขนส่งทางราง อดีตรองปลัดกระทรวงคมนาคม อธิบดีกรมการขนส่งทางบก นายวรญาณ บุญณราช ผู้ว่าราชการจังหวัดมุกดาหาร นางนันท์ฐิตา ศิริคุปต์ ที่ปรึกษาด้านพัฒนาระบบควบคุมทางศุลกากร กรมศุลกากร นายสิบหมื่นชัย โพธิสินธุ์ ผู้ตรวจราชการกระทรวงแรงงาน นายอรุณชัย พุทธเจริญ ผู้ตรวจราชการกระทรวงเกษตรและสหกรณ์ ข้าราชการครูและบุคลากรทางการศึกษา นายสุบิน พิมพยะจันทร์ อดีตผู้ตรวจราชการกระทรวงศึกษาธิการ อดีตผู้อำนวยการโรงเรียนเบญจมราชรังสฤษฎิ์ นายชวน สุวรรณรอ อดีตผู้อำนวยการโรงเรียนเบญจมราชรังสฤษฎิ์ นายเสนาะ จันทร์สุริยา อดีตผู้อำนวยการโรงเรียนเบญจมราชรังสฤษฎิ์ (ผู้อำนวยการวิทยฐานะเชี่ยวชาญ) นายพัลลภ พัฒนโสภณ อดีตผู้อำนวยการโรงเรียนเบญจมราชรังสฤษฎิ์ ดร.วีระชัย ตนานนท์ชัย อดีตผู้อำนวยการโรงเรียนเบญจมราชรังสฤษฎิ์ นายศักดิ์เดช จุมณี อดีตผู้อำนวยการโรงเรียนเบญจมราชรังสฤษฎิ์ (ผู้อำนวยการวิทยฐานะเชี่ยวชาญ) นายสมศักดิ์ นันทวิสิทธิ์ อดีตผู้อำนวยการโรงเรียนสตรีสิริเกศ (ผู้อำนวยการวิทยฐานะเชี่ยวชาญ) นายเสวก วงษ์เจริญผล ศึกษานิเทศก์เชี่ยวชาญ สพป.ตรัง เขต1 นายอภินันท์ สาลีคงประยูร ครู วิทยฐานะครูเชี่ยวชาญ สาขาคอมพิวเตอร์คนแรกของกรุงเทพมหานคร ข้าราชการตุลาการ นายสุจินต์ จุฑาธิปไตย - ตุลาการศาลปกครองสูงสุด นายเสน่ห์ บุญทมานพ - ตุลาการศาลปกครองสูงสุด นายภิทเวทย์ ดลอารมย์ - ผู้พิพากษาอาวุโสในศาลเยาวชนและครอบครัวจังหวัดปทุมธานี นายสันต์ชัย ล้อมณีนพรัตน์ - ผู้พิพากษาหัวหน้าคณะในศาลฏีกา นายสหัส สิงหวิริยะ ผู้พิพากษาหัวหน้าคณะในศาลฏีกา นายเลิศลภ กิตติถนอม - ผู้พิพากษาอาวุโสในศาลอุทธรณ์ นางพนารัตน์ คิดจิตต์ - ประธานแผนกคดีผู้บริโภคในศาลอุทธรณ์ภาค 7 นายศักดา เรืองจันทร์ - ผู้พิพากษาหัวหน้าศาลแขวงจังหวัดอุบลราชธานี นางน้ำทิพย์ อ่อนชด - ผู้พิพากษาศาลอุทธรณ์ประจำกองผู้ช่วยผู้พิพากษาศาลอุทธรณ์ นายสมพงศ์ เผือกประดิษฐ์ - ประธานแผนกคดีสิ่งแวดล้อมในศาลอุทธรณ์ ภาค2 นายองอาจ แน่นหนา - ผู้พิพากษาหัวหน้าคณะในศาลฏีกา นายวิทยา ยิ่งวิริยะ - ผู้พิพากษาศาลฎีกา นายนรพัฒน์ สุจิวรกุล - ผู้ช่วยผู้พิพากษาศาลฎีกา นายอิศเรจน์ ปรางทอง - ผู้พิพากษาหัวหน้าศาลจังหวัดอุทัยธานี นายดิษพล รัตนโสภณ - ผู้พิพากษาหัวหน้าศาลจังหวัดภูเก็ต นายประยุทธ ประชุมชน - ผู้พิพากษาหัวหน้าคณะชั้นต้นในศาลแขวงดอนเมือง นายเลิศพงศ์ อินทรหอม. ตำแหน่ง ประธานแผนกคดีผู้บริโภคในศาลอุทธรณ์ ภาค 1 และผู้พิพากษาหัวหน้าคณะในศาลฏีกา นางสาวสมรศรี ตีระวัฒนานนท์ - รองอธิบดีผู้พิพากษาศาลทรัพย์สินทางปัญญาฯกลาง นายกิตติพงศ์ ทองปุย - ผู้พิพากษาหัวหน้าคณะในศาลจังหวัดนนทบุรี นายพงศนาถ เลาหภิชาติชัย - ผู้พิพากษาศาลจังหวัดบัวใหญ่ นายพูนพล ชมศร รองอธิบดีผู้พิพากษาศาลอาญาคดีทุจริตและประพฤติมิชอบภาค 6 ข้าราชการอัยการ นายฉกาจ ชะระภิญโญ - อัยการอาวุโส สำนักงานคดีปกครองนครสวรรค์ นายกิจจา ศิริติกูล - อธิบดีอัยการ สำนักงานคดีแรงงานภาค 2 นายศศิน ศุขจรัส - อัยการพิเศษฝ่าย (ข้าราชการอัยการชั้น 6) ฝ่ายประเมินผลและฝึกอบรม สถาบันพัฒนาข้าราชการอัยการ นายสันไชย ฉายวิเชียร - อัยการผู้เชี่ยวชาญพิเศษ (ข้าราชการอัยการชั้น๖)อัยการศาลสูงจังหวัดสระแก้ว นายอาคม นวพิพัฒน์ - อัยการผู้เชี่ยวชาญพิเศษ (ข้าราชการอัยการชั้น๖)สำนักงานอัยการสูงสุด นายสมชาย ธรรมสุวินัย - อัยการจังหวัดกบินทร์บุรี พันตำรวจตรีหญิง อรชุน กนกทิพย์พรชัย - อัยการจังหวัดฉะเชิงเทรา นายอนันต์ เผือกพูลผล - อัยการจังหวัดฉะเชิงเทรา พันตำรวจโท จารุวัตร วัฒนะพูนสิน - รองอัยการจังหวัดพัทยา นักการเมือง พลตรี ศิริ สิริโยธิน - อดีตประธานรัฐสภาและประธานสภาผู้แทนราษฎรไทย อดีตรัฐมนตรีหลายกระทรวง และเป็นอดีตสมาชิกสภาผู้แทนราษฎรจังหวัดชลบุรี 5 สมัย พันเอก ช่วง เชวงศักดิ์สงคราม หรือ หลวงเชวงศักดิ์สงคราม - อดีตรองนายกรัฐมนตรี รัฐมนตรีว่าการกระทรวงมหาดไทย รัฐมนตรีว่าการกระทรวงสาธารณสุข และรัฐมนตรีว่าการกระทรวงเกษตราธิการ นายณรงค์ รัตนานุกูล - อดีตเลขาธิการคณะกรรมการปราบปรามยาเสพติด และสมาชิกวุฒิสภา นายชูสง่า ฤทธิประศาสน์ - อดีตรัฐมนตรีช่วยว่าการกระทรวงมหาดไทย และอดีตรัฐมนตรีช่วยว่าการกระทรวงศึกษาธิการ ในรัฐบาลหม่อมราชวงศ์เสนีย์ ปราโมช และเป็นอดีตสมาชิกสภาผู้แทนราษฎรจังหวัดเชียงราย 2 สมัย สังกัดพรรคชาติไทย อดีตอธิบดีกรมการปกครอง กระทรวงมหาดไทย นายศักดิ์ดา วิเชียรศิลป์ - อดีตอธิบดีกรมทรัพยากรน้ำบาดาล และสมาชิกสภาผู้แทนราษฎรจังหวัดกาญจนบุรี และรัฐมนตรีช่วยว่าการกระทรวงมหาดไทย นายชาญชัย ไพรัชกุล - สมาชิกสภาผู้แทนราษฎรจังหวัดเชียงใหม่ นายสงวน ตุลารักษ์ - นักการเมืองไทย อดีตรัฐมนตรี และสมาชิกผู้นำของเสรีไทย นายบุญเลิศ ไพรินทร์ - อดีตสมาชิกสภาผู้แทนราษฎรจังหวัดฉะเชิงเทรา นายกิตติชัย เรืองสวัสดิ์ - อดีตสมาชิกสภาผู้แทนราษฎรจังหวัดฉะเชิงเทรา เขต 1 นายชาญชัย ไพรัชกุล - อดีตสมาชิกสภาผู้แทนราษฎรจังหวัดเชียงใหม่ นายไตรเทพ งามกมล - สมาชิกสภาผู้แทนราษฎรจังหวัดบุรีรัมย์ ศิลปิน คมน์ อรรฆเดช - อดีตนักแสดง, ผู้กำกับภาพยนตร์ และผู้อำนวยการสร้างภาพยนตร์ รุ่งเรือง อนันตยะ - นักแสดง ธนพล นิ่มทัยสุข - นักแสดง ปรัชญา ดุลยสิทธิ์ (บ.ฉ.123) - มือกลองของเดอะทอยส์ ฉายา มือกลองอัจฉริยะ พรสวรรค์ ญาณวโร - ผู้ชนะรายการเดอะวอยซ์คิดส์ ซีซัน 2 ด้านอื่น ๆ ทรงชัย รัตนสุบรรณ - โปรโมเตอร์มวย ศิริมงคล ลูกศิริพัฒน์ - นักมวยไทย แชมป์มวยไทย รุ่นเฟเธอร์เวทและไลท์เวท เวทีมวยลุมพินี มนต์ชัย สุภจิรกุล - หัวหน้าผู้ฝึกสอนวอลเลย์บอลชายทีมชาติไทย พลตรี อำนาจ พุกศรีสุข - ผู้ฝึกสอนมวยไทยสายโคราช ผู้สืบทอดวิชาจากครูบัว วัดอิ่ม (ร้อยโท บัว นิลอาชา) โรงเรียนในเครือเบญจมราชรังสฤษฎิ์ โรงเรียนในจังหวัดฉะเชิงเทราที่ใช้ชื่อเบญจมราชรังสฤษฎิ์เช่นเดียวกัน ตามนโยบายของอธิบดีกรมสามัญศึกษาในสมัยนั้น คือ นายโกวิท วรพิพัฒน์ ประกอบไปด้วย โรงเรียนเบญจมราชรังสฤษฎิ์ 2 โรงเรียนเบญจมราชรังสฤษฎิ์ 2 ตั้งอยู่เลขที่ 111 หมู่ 12 ตำบลบางตีนเป็ด อำเภอเมืองฉะเชิงเทรา จังหวัดฉะเชิงเทรา โรงเรียนเบญจมราชรังสฤษฎิ์ 3 ชนะสงสารวิทยา โรงเรียนเบญจมราชรังสฤษฎิ์ 3 ชนะสงสารวิทยา ตั้งอยู่เลขที่ 64/8 หมู่ 7 ตำบลคลองนครเนื่องเขต อำเภอเมืองฉะเชิงเทรา จังหวัดฉะเชิงเทรา โรงเรียนเบญจมราชรังสฤษฎิ์ 4 โรงเรียนเบญจมราชรังสฤษฎิ์ 4 ตั้งอยู่ที่ ตำบลบางเตย อำเภอเมืองฉะเชิงเทรา จังหวัดฉะเชิงเทรา ปัจจุบันคือ เบญจมราชรังสฤษฎิ์ ศูนย์บางเตย โรงเรียนเบญจมราชรังสฤษฎิ์ 5 โรงเรียนเบญจมราชรังสฤษฎิ์ 5 ตั้งอยู่เลขที่ 19/1 หมู่ 2 ตำบลบางขวัญ อำเภอเมืองฉะเชิงเทรา จังหวัดฉะเชิงเทรา หมายเหตุ อ้างอิง แหล่งข้อมูลอื่น เว็บไซต์โรงเรียนเบญจมราชรังสฤษฎิ์ Facebook โรงเรียนเบญจมราชรังสฤษฎิ์